George Curry - Wikipedia\nSi George Curry\nSi George Curry (3 Abril 1861 - 27 Nob. 1947) iyo an pinakainot na Gobernador kan Ambos Camarines, sa panahon nin paglaog kan mga Amerikano sa Filipinas. Siya nagtukaw sa pwesto nin labi sanang sarong taon, poon Desyembre 16, 1899 abot Marso 20, 1901.\n2 Serbisyo bilang militar asin pulitiko\nNamundag si Curry sa Greenwood Plantation sa West Feliciana Parish, Louisiana. Sa edad na siyam, nailo siya sa ama niya, na sarong kapitan sa Hokbo kan Confederate. Kan tigburakan kan taon 1873, an patanoman ninda nasanop nin grabeng baha kaya si ina niya dinara an apat niyang lalaking aki (na pinakamatua si George) sa Dodge City kun saen igwa sindang mga kapinsanan.\nSa Dodge City nagin siyang sugo-sugo, parahatod kun anoano. An anoman na adal niya nakua niya sa ina niya sana alagad an tolo niyang tugang nag'adal sa pampublikong paadalan. Kan magadan an ina niya, pirit siyang nagpasiring sa Lincoln, New Mexico asin duman nakakua siyang trabaho sa $10 na dolyar an bulan sa sarong rantso nin obeho, dangan iba-iba pang pwesto komo escribiente sa manlaenlaen na mga tindahan sa magkapirang lugar duman.\nPaglaog kan 1884, nakaatender siya sa enot niyang kumbensyon pulitikal asin sarong taon pa kaini, nanombrahan siya bilang bailiff sa First Judicial District Court.\nKan Nobyembre 30, 1888, nag'agom siya ki Rebecca Hughes, aki nin sarong maykayang rantsero sa Lincoln County. Amay-amay kaini, napili siyang magtukaw sa duwang-termino komo county clerk. Poon kaidto, sunodsunod na an mga pwesto niya sa County, komo assessor (1890-1892), bilang sheriff (1892-1894). Pag'eleksyon kan taon 1894, nagin siyang Senador sa Territorial Legislature, na representado niya an limang mga county sa New Mexico. Sabay igdi nagtratrabaho pa siya komo escribiente sa District Court asin bilang right-of-way agent para sa El Paso-White Oaks Railway.\nSerbisyo bilang militar asin pulitiko[liwaton | liwaton an gikanan]\nDuman sa Gerang Kastila-Amerikano, kan Abril 1898 nanombrahan siya ni Gob. Miguel Otero kan New Mexico komo kapitan kan Tropa "H". Kaiba an tolo pang tropa ("E", "F", asin "G") nabilog an ika-2ng squadron kan Enot na U.S. Volunteer Cavalry, na an namomoon iyo si Koronel Leonard Wood. Sinda kuta ipapadara sa Cuba ta nagpopoon na an ralaban duman alagad siya dai nakadagos ta ibang tropa an napili na magpasiring sa Cuba.\nKun dai man siya nakaabot sa Cuba, siya nakua bilang lieutenant kan 11th Volunteer Cavalry na pigorganisar para sa Isla kan Filipinas na piglalalaog na kan Amerika. Kaya kan Nobyembre 1899 naglayag siya haleng San Francisco paagi Honolulu diretso paManila kun saen nasabat niya an sarong bagyo. Nakaantos siya sa pantalan kan Manila kan Des. 17 kaidto na namiligro pang marogba an saiyang nasakyan.\nKun dai siya nakahiling laban sa Cuba, igdi sa Filipinas nakatapsok siya sa sagupaan tolos sa San Mateo asin ibang lugar pa kun saen maisog nakibukbukan an mga Pilipino. Kan mabari na an organisadong pwersa kan mga Pilipino, siya nanombrahan kan Des. 1899 bilang Gobernador kan Ambos Camarines. Abot sana siyang Marso 1901 sa kargong ini. PagHulyo, ibinalyo siya asin ginibong Hepe kan Pulisya kan Manila na nagsagkod Hulyo 1902. Alagad, nagbutas siya sa kargo ta naglaog siyang negosyo sa Ambos Camarines kun saen siya an presidente kan Camarines Mercantile Company. Nag'asenso siya alagad nadukotan siyang kolera kaya napiritan bumalik sa Amerika kan 1903.\nPero kan nabulong siya balik ulit igdi sa Filipinas asin poon 1903 abot 1905, nagin siyang Gobernador kan Isabela, Gobernador kan Samar 1905-1907, pagbutas niya igdi nagin naman siyang Gobernador kan Teritorio kan New Mexico 1907-1911. Kan maako an New Mexico komo Estado sa Union (Kaboronyogan nin Amerika), naelehir siya bilang Republikano sa ika-62 na Kongreso asin nagserbi digdi poon Enero 8, 1912 sagkod Marso 3, 1913; dai nag'ako na manominar giraray sa parehong pwesto kan 1912 ta nagtapsok sa negosyo nin hotel sa Socorro, New Mexico, dangan nagin naman pribadong sekretaryo kan Estados Unidos na Senador na si Holm Bursum kan New Mexico kan taon 1921-1922; nagin miembro kan International Boundary Commission, 1922-1927; nagdakit sa sarong rantso harani sa Cutter, New Mexico; nagsirbi komo Historyador kan Estado kan New Mexico kan 1945 sagkod na siya magadan sa Veterans Hospital, sa Albuquerque, New Mexico kan Nob. 27, 1947. Ilinubong siya sa National Cemtery kan Santa Fe, New Mexico.\nIgdi sa Ambos Camarines, sa halipot niyang pagserbi, ipinangaran saiya an sarong barangay sa Pili, Camarines Sur, an inaapod na ngonyan na Bgy. Curry huli gayod ta igdi sa lugar na ini ikinaag niya an saiyang kompanya, an Camarines Mercantile Company.\nPag'aagom[liwaton | liwaton an gikanan]\nSi George Curry nakapangagom kan taon 1911 sa edad nang 50 asin an saiyang naagom iyo si Martha Clara Gans, 21 anyos, kan Uniontown, Pa., mala ta ini idinulag na sana niya ta dai oyon an mga magurang kan babae sa saiya asin nagpakasal an duwa sa Rockville, MD.\nBiographical Directory of the US Congress- \nCaptain George Curry- \nHening, H. B., Ed., George Curry 1861-1947. (University of New Mexico Press, 1958)\n↑ chroniclingamerica.locgov.Kinua 07-02-17\nPinaghugot gikan sa "https://bcl.wikipedia.org/w/index.php?title=George_Curry&oldid=215240"\nHuring pigliwat an pahinang ini kan 28 Setyembre 2021, alas 12:45.


Dawa hinahagad kan sektor nin paraoma na ibasura na an Rice Tarrification Law o Acta Republika 11203 alagad padagos an mga ginigibong interbensyon kan Departamento de Agricultura (DA) bako lang sa finansyal envez maging sa farm mechanization.\nSa ginibong media briefing sa Ciudad nin Naga na may temang ‘’Quality Rice, Quality life’’ na padreno an DA Bicol pigpaliwanag ni regional spokesperson Emily Bordado na kabali digdi iyo an saindang pagpautang nin P15 mil pesos na dakul na an nag-aaprobetsar asin ayudang P5 mil na cash.\nAn pautang na P15 mil babayadan sa laog nin walong taon asin mayong ipapatong na interes asin libre o tabang na an cash na P5 mil.\nAn mga benepisyaryo kaini iyo si paraoma na may sarong hektarya pababa mantang an listahan kan mga pangaran kan paraoma yaon na sa Municipal Agriculturist kan LGUs.\nYaon man an suporta kan National Food Authority (NFA) sa paagi kan pagbakal nin paroy sa presyong P19 cada kilo mala ngani aroaldaw halaba an nagpipilang mga paraoma sa mga bodega kan NFA nganing digdi na magpabakal kan saindang inaning paroy envez sa mga pribadong kumprada na bagsak an presyo.\nSinabi pa kan DA Bicol na kaayon sa saindang programa iyo an ‘‘farm mechanization’’ na pig-aadaptar na ngonian kan paraoma bilang estratihiya nganing mapalangkaw an produksyon asin ingreso.\nAn hababang production cost dakulang bagay sa pagkulang-kulang nin trabajador sa panahon nin uromahan.\nDinagdag pa kan DA sa lindong kan programa sa Rice Tarrification Law nagkaigwa na nin Rice Comprehensiveness Enhancement Program (RCEP) na nag-aalokar nin diez bilyon pesos cada taon asin sa masunod na anom na taon, sundo sa 2024 nganing maglangkaw an saindang produksyon.\nSa P10 bilyon, an P5-B para sa farm mechanization, P3-B gagamiton man na kapital sa banhi, P1-B para sa credit support asin P1-B para sa training/seminar kan mga paraoma. (DPA)


KUN beses may ginigibo si Jehova na makangangalas tanganing protehiran an mga sadang pa asin an mga dai kayang protehiran an sadiri. Kun ika mamamasyar sa probinsia, tibaad makaheling ka nin sarong paagi na ini ginigibo ni Jehova. Alagad sa primero tibaad dai mo talaga masabotan kun ano an nangyayari.\nNakaheling ka nin gamgam na tuminugpa sa daga harani sa saimo. Garo iyan may makolog. Ginugudgud kaiyan an saro niang pakpak asin minarayo iyan kun pinoprobaran mong ranihan iyan. Mantang sinusundan mo an gamgam, yaon sana iyan sa eroenotan mo. Dangan, bigla na sana, luminupad an gamgam. Mayo palan nin makolog an pakpak kaiyan! Aram mo daw kun ano an ginigibo kan gamgam na iyan?—\nBueno, sa may tinugpaan kan gamgam harani sa saimo, nakatago sa mga palongpong an mga siyo kaiyan. Natakot an inang gamgam na tibaad makua mo an mga iyan asin kologan mo. Kaya nag-uyok siang may makolog asin dinara ka nia sa harayo. Aram mo daw kun siisay an makapoprotehir sa sato nin siring sa pagprotehir nin inang gamgam sa mga siyo nia?— Sa Biblia, si Jehova ibinabaing sa gamgam na inaapod agila, na nagtatabang sa mga siyo kaiyan.—Deuteronomio 32:11, 12.\nPaano pinoprotehiran kan inang gamgam na ini an mga siyo nia?\nAn pinakamahalagang marhay na aki ni Jehova iyo an mahal niang Aki, si Jesus. Kan si Jesus yaon sa langit, saro siang makapangyarihan na espiritung persona kapareho kan saiyang Ama. Kaya niang asikasohon an sadiri nia. Alagad kan si Jesus mamundag bilang omboy digdi sa daga, dai sia nin kosog. Kaipuhan nia an proteksion.\nTanganing maotob an kabotan nin Dios para sa saiya digdi sa daga, si Jesus kaipuhan na dumakula asin magin sangkap, husto sa edad na tawo. Minsan siring, hiningoa ni Satanas na gadanon si Jesus bago iyan mangyari. An mga pagprobar na gadanon si Jesus kan sia aki pa asin an mga paagi na sia prinotehiran ni Jehova nakaoogmang estorya. Gusto mo daw na madangog iyan?—\nDai nahaloy pagkamundag ni Jesus, pinasirang ni Satanas an garo baga bitoon sa langit sa Sirangan. An bitoon sinundan nin ginatos na kilometro pasiring sa Jerusalem nin mga tawong inaapod na astrologo na nag-aadal sa mga bitoon. Duman naghapot sinda kun saen mamumundag an magigin hade kan mga Judio. Kan hapoton an mga tawo na nakaaaram kan sinasabi kan Biblia manongod digdi, nagsimbag sinda: “Sa Betlehem.”—Mateo 2:1-6.\nPakasongko kan mga astrologo ki Jesus, anong patanid an itinao sa sainda nin Dios na nakapagligtas ki Jesus?\nKan mabaretaan ni Herodes, an maraot na hade sa Jerusalem, an manongod sa bagong hadeng ini na bago pa sanang mamundag sa haraning banwaan nin Betlehem, sinabihan nia an mga astrologo: ‘Hanapa nindo an aki, dangan bumalik kamo asin sabihon nindo sa sako.’ Aram mo daw kun taano ta gustong maaraman ni Herodes kun saen makukua si Jesus?— Iyan huli ta nauuri si Herodes asin gusto niang gadanon si Jesus!\nPaano daw prinotehiran nin Dios an saiyang Aki?— Bueno, kan si Jesus makua kan mga astrologo, sia tinawan ninda nin mga regalo. Pagkatapos an mga astrologo pinatanidan nin Dios sa sarong pangatorogan na dai na magbalik ki Herodes. Kaya nagpuli sinda na iba na an inagihan asin dai na nagbalik sa Jerusalem. Kan maaraman ni Herodes na naghale na an mga astrologo, naanggot siang marhay. Sa paghihingoang gadanon si Jesus, ipinagadan ni Herodes an gabos na aking lalaki sa Betlehem na mayo pang duwang taon an edad! Alagad mayo na kaidto si Jesus.\nAram mo daw kun paano nakaligtas si Jesus?— Pagkahale kan mga astrologo tanganing magpuli, pinatanidan ni Jehova an agom ni Maria, si Jose, na bumuhat asin dumulag nin harayo pasiring sa Egipto. Duman salbado na si Jesus sa maraot na si Herodes. Pakalihis nin mga taon, kan bumalik si Maria asin Jose haleng Egipto kaiba si Jesus, tinawan na naman nin Dios nin patanid si Jose. Sinabihan nia sia sa sarong pangatorogan na bumalyo sa Nazaret, na duman magigin salbado si Jesus.—Mateo 2:7-23.\nPaano naligtas giraray an sadang pang si Jesus?\nNasasabotan mo daw kun paano prinotehiran ni Jehova an saiyang Aki?— Siisay sa paghona mo an kapareho kan mga gamgam na siyo na itinago kan saindang ina sa mga palongpong o kapareho ni Jesus kan sia saday pang aki? Bako daw na ika kapareho ninda?— May mga gusto man na mangolog sa saimo. Aram mo daw kun siisay?—\nSinasabi kan Biblia na si Satanas siring sa nagngangarob na leon na gusto kitang kakanon. Asin kun paanong an parateng pinupunteriya nin mga leon saradit na hayop, parate man na pinupunteriya ni Satanas asin kan saiyang mga demonyo an mga aki. (1 Pedro 5:8) Alagad si Jehova mas makosog ki Satanas. Kayang protehiran ni Jehova an saiyang mga aki o haleon an epekto nin ano man na maraot na gibohon sa sainda ni Satanas.\nNagigirumdoman mo daw sa Kapitulo 10 kan librong ini kun ano an hinihingoa kan Diablo asin kan saiyang mga demonyo na ipagibo sa sato?— Iyo, hinihingoa ninda na kita makagibo kan klase nin pakikidorog na sinasabi nin Dios na sala. Alagad siisay sana an maninigo na magdorog?— Iyo, an husto na sa edad na lalaki asin babae na mag-agom.\nMinsan siring, makamomondo, may mga nasa edad na na gustong makidorog sa mga aki. Kun iyan gibohon ninda, an mga aking lalaki asin babae tibaad gumibo na nin maraot na mga bagay na nanodan ninda sa mga nasa edad nang ini. Ginagamit naman ninda sa salang paagi an ikinabuhay ninda. Iyan an nangyari kaidtong haloy nang panahon sa siudad nin Sodoma. Sinasabi kan Biblia na an mga taga duman, “magpoon sa aking lalaki sagkod sa gurang na lalaki,” naghingoang makidorog sa mga lalaki na nagsongko ki Lot.—Genesis 19:4, 5.\nKaya kun paanong si Jesus nangaipo nin proteksion, ika kaipuhan man na protehiran sa mga nasa edad na—asin pati sa ibang aki—na tibaad magprobar na makidorog sa saimo. Sa parate, an mga tawong ini magsasaginsagin na katood mo. Tibaad may ialok pa ngani sinda sa saimo kun manunuga ka na dai mo sasabihon sa iba an gusto nindang gibohon sa saimo. Alagad maimot an mga tawong ini, kapareho ni Satanas asin kan saiyang mga demonyo, asin an gusto sana ninda makakua nin kasiraman para sa sadiri ninda. Asin hinihingoa nindang makamtan an kasiraman na ini paagi sa pakikidorog sa mga aki. Sala ining marhay!\nAram mo daw kun ano an tibaad gibohon ninda tanganing magkamit nin kasiraman para sa sadiri ninda?— Bueno, tibaad probaran nindang hapiyapon an saimong ikinabuhay. O ikikiskis pa ngani ninda an saindang ikinabuhay sa ikinabuhay mo. Alagad dai ka noarin man maninigong tumogot na pagkapotkapotan nin siisay man an saimong pikoy o pipi. Dawa an tugang mong lalaki o tugang mong babae o si nanay mo o si tatay mo. Pribado an mga parteng ini kan hawak mo.\nAno an maninigo mong sabihon asin gibohon kun may magprobar na hapiyapon ka sa salang paagi?\nPaano mo daw mapoprotehiran an hawak mo sa mga tawong naggigibo nin mga bagay na maraot arog kaini?— Enot sa gabos, dai mo pagtogotan an siisay man na pagkapotkapotan an saimong ikinabuhay. Kun may magprobar na gibohon ini, marigon mong sabihon sa makosog na boses: “Ipondo mo iyan! Isusumbong taka!” Asin kun sabihon kan tawong iyan na kasalan mo an nangyari, dai ka magtubod. Bako iyan na totoo. Basta isumbong mo sia dawa siisay pa sia! Maninigo mong gibohon iyan dawa kun sabihon nia na an ginigibo nindong duwa sekreto sana nindong duwa. Dawa kun panugaan ka kan tawong iyan nin magagayon na regalo o patakoton ka nia, maninigo na rayoan mo sia asin isumbong man giraray sia.\nDai ka dapat na matakot, alagad kaipuhan na mag-ingat ka nanggad. Kun patanidan ka kan mga magurang mo manongod sa mga tawo o lugar na puedeng magin peligroso para sa saimo, kaipuhan na maghinanyog ka sa sainda. Kun gigibohon mo iyan, hinahalean mo nin oportunidad an maraot na tawo na kologan ka.\nBasahon an manongod sa pagprotehir sa saimong sadiri sa salang mga gibo sa sekso, sa Genesis 39:7-12; Talinhaga 4:14-16; 14:15, 16; 1 Corinto 6:18; asin 2 Pedro 2:14.\nI-share I-share Kun Paano Prinotehiran si Jesus\nProtektaran an Saindong mga Aki


Bicol PNP nagpadarang augmentation force sa NCPO\nNagpadarang sarong platoon nin miembros kan Philippine National Police (PNP) an Camp Simeon Ola sa Ciudad nin Naga bilang augmentation force sa Naga City Police Office (NCPO) nganing igwang dugang na fuersa kan kapupulisan na mamantenir kan paz y orden ngunian na Peñafrancia fiesta.\nSi Lt.Col. Errol Garchitorena, deputy City Director kan NCPO nagpahayag na an 24 miembros kan PNP makakadugang na fuersa sa pig-deployed na mga awtoridad sa Peñafrancia Basilica sa brgy. Balatas, Peñafrancia Shrine asin Naga Metropolitan Cathedral na posibleng dagsaon nin mga devotos an imahen ni Ina sa kaaldawan kan kapiestahan.\nMadugang na fuersa nin elementos kan awtoridad sa central business district asin igwang mga magpapatrolia sa mga mall asin sa border control sa linderos kan Naga-Milaor asin Naga-Pili, sabi pa kan NCPO.\nAn pagwarak nin kapupulisan ginibo kan NCPO dawa na ngani nagpirmahan na sa Joint Declaration an City Hall sa pamamayo ni Alcalde Nelson Legacion, Arsobispo Rolando Tria Tirona kan Archidiocesis nin Caceres, City Director Col. Catan asin City Health Officer Dr. Vito ‘‘Butch’’ Borja na mayong mangyayaring actividades an lokal na gobierno asin an simbahan siring kan Traslacion procession asin Fluvial procession na pigruruso nin ribo-ribong devotos.\nLimitado sa 30 por ciento an mga tawo sa laog kan simbahan base sa pigmamando kan national IATF.\nPig-eenganyar kan simbahan an mga devotos ni Ina asin Divino Rostro na gibohon na sa saindang mga residencia kasabay an nobenaryo sa simbahan envez na magpasiring sa Ciudad nin Naga.\nAn mga kanya-kanyang parokya kan caceres masabay man sa nobernaryo asin santa misa sa Naga Cathedral asin Peñafrancia shrine mantang live sa FB page.\nIka-duwang taon nang mayong actividades an ciudad siring kan regional military street competition, civic parade asin Miss Bicolandia beauty pageant.\nIyan iyo an mga kasundoan kan City Hall asin kan Caceres nganing maibitaran an ribo-ribong bisitantes kan ciudad. (dpa)


(1979-05-09) Mayo 9, 1979 (edad 42)\nAktres, endorser, entrepreneur asin parakanta\nSi Hazel Pascual Reyes (namundag, Mayo 9, 1979) sarong Filipinang akttres, parakanta, endorser, asin negosyante. Siya midbid sa pangaran niyang pang'entablado Ara Mina, na kinua sa enot na mga pangaran kan duwa niyang n gohod na tugang. Pinakamatua sa 9 na magturugang, siya nagdakula sa Syudad nin Marikina, kasaro an saiyang ina na si Francis Marie Klenk asin padrastong si Romeo Reyes. An tunay niyang ama sa dugo iyo an politikong si, Chuck Mathay. Si Hazel o Ara may aking babae pangaran Amanda Gabrielle na an ama iyo si Alkalde Patrick Meneses.\nSi Ara Mina nagin kaayon sa industriya nin entertainment kan Filipinas sa edad na 14 anyos paagi kan programang pang-hubin, That's Entertainment, na pig'amaan asin pigmamato kan si dai-nang Master Showman, si Mr. German "Kuya Germs" Moreno. Poon kaidto, si Ara nagbida na sa mga 40 show na pangtelebisyon asin 60 pelikula, nagpaluwas naman nin 3 recording album, asin nakaresibi nin magkapirang pagmidbid hale sa pirang taga-gawad na mga kaayonan. Ginana niya an enot na acting award para sa Pinakamarayrahay na Aktres sa pelikulang Mano Po sa Metro Manila Film Festival kan 2002. Sunod na taon (2003), nakasikwit pa siyang 3 gawad bilang Pinakamarayrahay na Aktres hale sa Manila Film Festival, FAMAS asin Golden Screen Awards para sa pelikulang Ang Huling Birhen Sa Lupa. Ginana niya man an Golden Screen Awards asin Star Awards kan 2004 para sa Best Supporting Actress sa drama sa Filipinas huli sa pagpapel niya bilang siya si Luna sa Minsan Pa.\nSi Ara marayrahay man an rekord bilang artista sa musika. An saiyang pinatitulohan asin enot na album sa Star Records na dara an kantang nagsikat "Ay, Ay, Ay, Pag-Ibig" nakasikwit nin gold record award pakalihis pirang bulan pagluwas kaini. Huli kaini, an kompanyang rekording nagpaluwas pang sarong album para saiya na tituladong "Heavenly", na nagbenta man husto asin kabali an track "Oops Teka Lang" na iyo an theme song kan pelikulang pareho an titulo na pigbidahan ni Robin Padilla asin Claudine Barretto sa irarom kan Star Cinema. An saiyang bersyon kan kanta ni Rey Valera'ng nagin uso, an "Kung Kailangan Mo Ako" ginamit man na theme song kan ABS-CBN sa telebisyon na seryeng Sa Sandaling Kailangan Mo Ako. Kan 2008, siya nagprodusyer kan ika-3ng album paagi sa Sony BMG. Linalaman ini kan mga popular na kantang "What Do We Mean To Each Other" ni Sergio Mendes, "Somebody" ni Depeche Mode, asin "Very Special Love" ni Maureen McGovern.\nSi Ara nakua an mga puso kan mga myembro kan prensa huli sa mahusay siyang makiramas sa mga pag'iriba niya. Nakasikwit siya nin magkapirang mga pagsambit bilang "Darling of the Press" sa laog kan 24 taon na yaon siya sa industriya.\nSiya maski saen na kamugtakan, nakakabagay ta iba-ibang genre sa mga show sa telebisyon kaya niyang bagayan magin man ini sitcom o magabat na drama. An Super Klenk, iyo an enot niyang sitcom sa telebisyon kun saen siya nagpapel bilang sarong super heroine, asin pinahiling niya an abilidad niya sa pagpangirit asin listong pag'hiro'. Dangan siya ibinali sa cast kan "Bubble Gang", na iyo an pinakahalawig na lugar niya sa telebisyon. An karakter na kinawat niya sa serye nin telebisyon na Mulawin, Vultra, maoonabihan na gayo. An pinakahuri niyang programa sa telebisyon sa GMA-7 iyo an Pinulot Ka Lang sa Lupa asin ini nagin kabtang man kan pelikulang My Ex and Whys, bida si Enrique Gil asin si Liza Soberano.\nSa tahaw kan saiyang mga naginibohan asin kahamanan, nakaisip pa siyang magkaag nin negosyo, an linea sa skin care o pampagayon kutis Ara's Secret, www.arassecret.com kan 2012. An saiyang produktong pampagayon luwayluway nakukua an tiwala kan mga Filipina sa bilog na kinaban. Kan Pebrero 1917, siya nagbukas kan saiyang kapihan, an Hazelberry Cafe sa Syudad nin Quezon na nagtatangro' nin pagkakan, kape asin mga sopas, pastry saka mga iba-ibang tinapay.\nSi Ara may ikinaag man na pilantropo kan 2017, an Ara Mina Foundation, na nagtatabang sa mga aking may kadi'nan sa pagkamundag o pagkaniaki. An pinakangohod niyang tugang, si Mina, namundag may helang na Down's syndrome, na iyo an rason asin dakulang pagbusol saiya na magtogdas nin siring na kawsa.\n2018 Precious Hearts Romances Presents: Araw Gabi Amanda Rodriguez ABS-CBN\n2007; 2017 Bubble Gang Herself GMA Network\n2007 Lupin Sister Anna Nicole\nTipo nin pagpapel\nPasib[liwaton | liwaton an gikanan]\n↑ Christine Reyes celebrates 20th birthday at Golden Acres\nAra Mina sa IMDb\nPinaghugot gikan sa "https://bcl.wikipedia.org/w/index.php?title=Ara_Mina&oldid=183997"\nMga aktres na Filipina\nMga Filipinong aktres sa telebisyon\nMga Filipinong personalidad sa telebisyon\nMga kaapil sa That's Entertainment Tuesday Group\nMga modelong Filipina\nMga Filipinong may dugong Aleman\nMga tawo sa Manila\nMga aktres haleng Manila\nMga Fipinang mga komedyante\nMga personalidad sa ABS-CBN\nMga personalidad sa GMA Network\nMga personalidad sa The 5 Network\nMga artista sa Star Music\nMga ika-21ng siglong Filipinong parakanta\nMga ika-21ng siglong babaeng parakanta\nMga aktres na may dugong Aleman


Ladawan:Jose Cardinal Sanchez.gif\nSi Jose Tomas Kardinal Sanchez\nEskudo de armas ni Jose Tomas Kardinal Sanchez: "Tokdoan mo akong magsunod sa Saimong Kabôtan"\nSi Jose Tomas Sanchez ((Pandan, Catanduanes, Marso 17, 1920 – Siyudad nin San Juan, Marso 9, 2012) sarong Filipinong arsobispo kan Simbahan Katolika na iyo man an ikalima, sa anom na Filipinong pading nagin kardinal.\n2 Serbisyo sa simbahan\nSiya namundag sa Pandan, Catanduanes sa mga magurang niyang si Patricio Sanchez asin Paz Tomas, sinasabing sarong Espanyol., Siya an ikawalo sa sampolong magturugang , an duwa babae na saro igdi nagin madre, si Sor Fortunata Sanchez kan Hijas de la Caridad.\nSi Sanchez nagkua kan saiyang elementarya sa Pandan Elementary School, dangan nagklase na sa Seminario Conciliar de Nueva Caceres (1934-1938). Nagkua kan saiyang kurso sa Edukasyon asin Teolohiya sa Unibersidad kan Santo Tomas.\nSerbisyo sa simbahan[liwaton | liwaton an gikanan]\nAn enot niyang ambisyon sa buhay iyo kuta an magin inhinyero asin kan an seminaryo isara kan mga Hapon kan panahon nin gera, ngane'ngane na siyang dai magbalik kun dai pa napirit kan mga amigo niyang mga seminarista. Si Sanchez naordenan sa pagkapadi kan Mayo 12, 1946, enot na toka niya iyo sa Sorsogon, Sorosogn kun saen siya nagtokdo sa Seminario Penafrancia asin sabi niya sa sarong interbyu  pinatokdo siyang Espanyol Latin, asin ta mayong ibang makapot, pati Geometry saka Algebra. Sumunod nagin siyang katuwang na pastor sa Paroko nin San Rafael sa siyudad nin Legazpi manta na chaplain sa St. Agnes Academy. Nanombrahan pa man siyang Chancellor/Economus kan diocesis nin Legazpi, asin pakatapos natoka siyang pastor kan paroko San Gregorio I Magno sa parehong siyudad manta na vicar general siya kan nasabing diocesis. Sa mga toka niyang ini, mahigos man siyang nagtotokdo sa mga seminaryo asin mga kolehiyo.\nKan Pebrero 5, 1986, siya pignombrahan na obispo auxilario kan arkeodiosesis nin Nueva Caceres asin obispo titular kan Lesvi. Kan Mayo 12, 1968, siya padagos nang pig'ordenan na obispo titular kan Lesvi. Sa Caceres, maigot niyang pig'organisar an Archdiocesan Rural Congress (1970) na an mga tagapakinabang iyo an mga daing sukat. Huli kaioni, nagbunga an dakul na mga institusyon nagtatabang sa mga kapobrehan arog kan mga kooperatiba nin mga paraoma, mga credit union, mga negosyo asin saradit na industriya sa mga baryo baryo. Masabi pa, saiyang pinakusog an papel kan Simbahan sa buhay kan mga tios. Saiya man pighusay an palakaw kan mga seminaryo, asin naitaas asin nasurog an interes kan mga kapadian y napadakul an bokasyon. Siring man, nagburak an hiron nin Cursillo kan panahon ni manta na natogdas niya an Familyu Rhythm Center na mataong giya sa mga pamilyang Katoliko dapit sa pagplano sa pag'aaki.\nKan Desyembre 13, 1971, pignombrahan siyang obispo coadjutor kan diosesis nin Lucena asin kan Septyembre 25, 1976, siya na an nagtukaw na obispo kan nasabing diosesis. Kan Enero 12, 1982, pigtokahan siyang Arsobispo kan arkediosesis nin Nueva Segovia. Orawa, poon 1975 abot 1985, siya an namayo kan CBCP Pension Plan, an takyag kan Simbahan na nag'aataman kan pension plan kan mga kapadian sa Filipinas.\nKan Oktobre 30, 1985, pinagbali siya sa Roman Curia, asin pinagtoka siyang Sekretaryo kan Congregation for the Evangelization of Peoples. Huli kaini, kan Marso 22, 1986, nagbutas siya sa kargo bilang Arsobispo kan Nueva Segovia.\nKan Hunyo 28, 1991, sa ginibong consistorio, itinaas siya ni Santo Papa Juan Pablo II sa Kolehiyo nin mga Kardinal bilang Kardinal-dekano nin San Pio V a Villa Carpegna. Dangan kan Hulyo 1, 1991 pigmukna asin pigproklama siya ni Santo Papa bilang Prefect Emeritus kan Congregacion nin Clero asin Presidente kan Administrasyon nin Patrimonyo kan Apostolic See. Itinaas naman an saiyang kargo bilang Kardinal-padi kan Pebrero 26, 2002.\nSiya nagin ugos na kahadoy-hadoy kan Santo Papa hanggan siya guminurang asin kan Desyembre 3, 2010 nagpule na siyang Filipinas. Sa kagurangan, siya pig'ataman kan mga madre kan Dominican Daughters of the Immaculate Mother sa Quezon City. Nagadan siya kan Marso 9, 2012 asin ilinubong sa kamposanto kan Good Shepered sa Novaliches, Quezon City.\nSabi ni Francisco Tatad, saro man na Catandunganon arog ni Kardinal, an dayaday na pamibi ni Kardinal Sanchez iyo "...na dai man logod mangyari na an Kristiyanong pagtubod mapara sa Filipinas siring kan nangyari sa Europa." asin mawot na gayong malabanan an Reproductive Health Bill na pigtutubod niyang makakaratak sa filipinong pamilya dara kan ini maresulta sa pagwarak nin mga contraceptive na magigin pasil na an extramarital sex asin premarital sex. \nhttp://www.bicolmail.com/issue/2012/mar22/xjose.html Bicol Mail\n↑ Retrato niya sinapi sa Bicol Mail, Marso 22, 2012\nPinaghugot gikan sa "https://bcl.wikipedia.org/w/index.php?title=Jose_Tomas_Sanchez&oldid=152058"\nMga Kardinal na Filipino kan Simbahan Katolika\nMga Bikolanong Arsobispo kan Simbahan Katolika\nHuring pigliwat an pahinang ini kan 5 Agosto 2014, alas 20:57.


1896 Olimpiko sa Tig-init - Wikipedia\n1896 Olimpiko sa Tig-init\nAn 1896 Olimpiko sa Tig-init oficialmente an Karawat kan I Olimpyada, sarong internasyunal nin pakurusogan na pigselebrar in Atenas, Gresya poon Abril 6 hanggan Abril 15, 1896. Ini an enot an Olimpikong Karawat na piggibosa Modernong panahon. An Suanoy na Gresya iyo an pigmundagan kan Olimpikong Karawat, huli kaiyan an Atenas an angay na gibuhan kan modernong Karawat. Pig-uyonan an ciudad na magkapot kan sarong kongreso na pigbilog ni Pierre de Coubertin, sarong Pranses pedagogo asin historiador, sa Paris, kan Hunyo 23, 1894. An Internasyunal na Olimpikong Komite (IOC) pigbilog man kaidto.\nMga kabaling nacion[liwaton | liwaton an gikanan]\nMga kabaling nacio\nAn konsepto kan mga nasyunal na koponan dai parte kan hirong Olimpiko sagkod kan Interkalatadong Karawat 10 taon an nakaagi, dawa dakol na mga toltolan an naglista kan nasyunalidad kan mga parakawat kan 1896 asin nagtao nin bilang nin medalya. Igwang signipikanteng nagkokontrahan na pahayag manonongod sa mga nacion na nagbali. Ang Internasyunal na Olimpikong Komitiba nagtao nin bilang na 14, alagad dai ini pigsaro-saro. An minasunod na 14 iyo an pinakaharani sa pigbibisto kan IOC. An ibang toltolan naglista nin 12, dai kabali an Tsile asin Bulgarya; an iba naglista nin 13, kabali idtong duwa alagad mayong Italya. Minsan kabali an Ehipto huli kan partisipasyon ni Dionysios Kasdaglis. An Belhika asin Rusya piglaog an mga pangaran kan parakawat alagad naghabô si Konrad.\nAustralya – maski mayo pa nin katalingkasan an Australya sa Imperyong Britaniko, piglista si Edwin Flack na sarong Australyano.\nAustrya – parte an Austrya kan Austrya–Hungarya kan panahon na idto, dawa na ngani an resulta kan mga atletang Austryano suway na ipiglista.\nBulgarya – pigsasabi kan Olimpikong Komiteng Bulgaryano na an gimnastikong si Charles Champaud nakakawat na sarong Bulgaryano. Si Champaud sarong Swisa na nageerok sa Bulgarya. Sinda Mallon asin de Wael parehong ipiglista si Champaud na Swisa.\nTsile – pigsasabi kan Olimpikong Komiteng Tsileyano na nagkaigwa ini nin sarong atleta, si Luis Subercaseaux, na nagkawat sa 100, 400, asin 800 metro na daralagan sa atletiko. Mayong nang detalye an itinao asin mayong nasambitan ki Subersaceaux ni Mallon, de Wael, o an Official Report.\n↑ Sambiton an kasalaan: Imbalidong <ref> tatak; mayong teksto na ipinagtao para sa reperensiya na pinagngaranan na IOCA\nPinaghugot gikan sa "https://bcl.wikipedia.org/w/index.php?title=1896_Olimpiko_sa_Tig-init&oldid=156590"\nHuring pigliwat an pahinang ini kan 7 Setyembre 2015, alas 08:52.


Dae mawara an mahabas sa federalismo | catanduanestribune.com news\nDae mawara an mahabas sa federalismo\nMarinas na nadiscutir an proponidong Federal Constitution sa forum diyan sa cathedral nin Virac.\nMinsan bako pang completo an prinisentar na mga probisyon, igua na lamang nin naheling na haman an mga constituentes.\nMagayon an mga gigibohon na reporma sa politica. Harimbawang mag-oyon an Congreso na pano nin dinasitya, ibawal na an pagcandidato nin mga kapamilya.\nEntonces, harimbawang maaprobaran ini bago pa man an eleksyon sa 2019, saro sana sa mga Sarmiento an puedeng magkandidato. Mamili si Cong Cesar kung ano an gusto niya, poder o cuarta.\nAn poder ehekutibo adyan sa capitolyo. Sa Congreso igua man nin poder, alagad ini par asana magpalakas sa mga amo sa departamento nin gobyerno. Mas poderoso siyempre an nacatocaw sa capitolyo, lalo na ta sakop mo an enterong probinsiya.\nNgonian, minsan kulang an poder, adyan man sa pagiging congressman an cuarta, isi an kan gabos na miembros nin Hababang Harong (Lower House). Caya ngani sabi kan sarong observador, masakit daang magtriunfo an campanya ni Presidente Digong contra sa corruption kung an mayor niyang mga kaalayado anas na nakinabang sa commission, he! he! he!\nCaya, masakit sigurong makalusot ini sa Camara, ta adyan an mga mahilig magpacandidato nin tugang, aqui, agom, magurang, pamangkin, icaduwang agom, asin iba pang mga kapamilya.\nSaro pa, magiging masakit na daang makalusot an mga party list na an mga nasa likod mga politico o mayaman na corporasyon o negociante.\nDae na daa puede harimbawa na sa rehiyon Bicol ka sana macua nin caipuhan na votong cinco porciento. Dae na man puedeng basta na sana magibo nin partylist para sa mga janitor, kung an macapital iyo an among mayaman kan mga janitor, he! he! he!\nSa federalismo, maelegir nin senador sa cada rehiyon. Iguang ifundar na regional assembly na an cada provincia o ciudad iguang duwang representante na pipilion kan tawo base sa partido.\nAn hapot ngonian, ano an mangyayari duman sa taon-taon na tagama kan Malacanang para sa mga maboot na congressman?\nSayang na dae masyado natocar an isyu kung paanhon an pagbaranga kan cuarta kan rehiyon o kung igua nin tagamang mga proyecto an duwang representante kan cada provincia.\nHarimbawang igua, pareho man siyempre an resulta siring sa dati: harabonan wala-too….\nAn hapot man kan mga pahang consumidor nin Virac Water District kung saaring man matoltoli an servicio kan tubig.\nDecada na an inabot kan magcapirang director diyan sa VIWAD alagad dae pa daa nag-asenso an servicio. Kung sa Dificelco dacul na brownout, pirmi man naputol an servicio nin tubig.\nSegun sa osipon, minsan cadaclan daa kan mga amo sa VIWAD anas nang mga senior citizen, sige pa daa an lamyerda kan mga ini sa luwas nin isla para sa kung anong seminar o training.\nCada semana an sesyon caya dose mil an bulan an gastos nin consumidor sa cada director, lalo na itong pirming presente. An namurongan kan mga parainom nin tubig, kung ngata daeng gailig na tubig sa saendang mga posit kung an mga amo sa VIWAD alisto nang golpi sa seminal na pamiting asin training.\nIpadagos ta an isyung ini sa masunod.\nIguang reparo an magcapirang residentes nin Salvacion sa Virac manongod sa patrabaho kan DPWH diyan sa boulevard of broken hymen.\nNgata daa ta sa ultimong mga metro, dae nang kinahang na concretong pilote an contratista, kundi an binogtak mga pinasang parte kan dating seawall y mgha bato asin baybay.\nIgua man cotanang nacatindog diyan na mga pilote sa daragsaan na sala sa linyada, alagad sagcod ngonian dae pa man pigalabnot kan contratista. Alagad duda an reclamador kung puede pa ining ipalo diyan sa proyecto.\nHapoton ta daw an DPWH kung ano an saendang maneho…


An binulawan na mapa kan Nusantara sa laog kan Hall of Independence, Indonesian National Monument, Jakarta. Mahihiling na kaiba man an Sabah, Sarawak, Brunei asin Subangan na Timor.\nAn Nusantara saróng makabagong katagâ na Malay-Indones na minamanungod sa kabuuhan kan Kaiislahang Indonesya. Gikan ini sa Suanoy na Habanes asin "kaiislahan" an boot sabihon. Sa ngunyan na Malaysia, minamanongod an katagâ sa "Kaligirang Malay".\nLinya an katagâ na Nusantara sa panunumpa ni Gajah Mada kadtong 1336, na pigsurat gamit an suanoy na Habanes sa Pararaton dangan sa Nagarakretagama. Si Gajah Mada saróng makapangyarihang pinuno nin militar dangan punong ministro kan Majapahit na nagtao nin pagkabisto sa bilog na imperyo. Siya nagtataong-panata na pigtituluhan na Sumpah Palapa, kun saen nanumpa siya na dae kakakon nin miski na anong pagkakan na igwang halong panimpla hasta dae niya nasasakyada an enterong Nusantara sa karangalan kan Majapahit.\nSa ngunyan na pag-aadal, pigtutubudan na an konseptong Nusantara bakong gikan ki Gajah Mada sa enot na pagkakataon kadtong 1336. Ini mas naenot na namukna kan 1275 bilang Cakravala Mandala Dvipantara na gikan ki Kertanegara kan Singhasari. An Dvipantara iyo an taramon na Sanskrit na an boot-sabihon "mga islang nakatanga", parehas na boot sabihon an magkatumbas na katagâ nin "nusa" kan Nusantara asin dvipa na "isla". An taramon o katagâ minatukoy sa Kaiislahang Sur-subangang Asya. Pigplano ni Kertanegara na pagsaroon an mga kahadean sa Sur-subangan na Asya sa lideres kan Singhasari bilang depensa sa nagkukusog na pwersa kan Dinastiyang Yuan sa Kadagáang kan Tsina.\nartikulo ni Gajah Mada\nPinaghugot gikan sa "https://bcl.wikipedia.org/w/index.php?title=Nusantara&oldid=176561"\nHistoriya kan Indonesya\nHuring pigliwat an pahinang ini kan 17 Oktobre 2018, alas 16:25.


Mga tawong may caso, dinarakop kan pulis - BICOL STANDARD | Bicol News\nHome Bicol News Camarines Sur News Mga tawong may caso, dinarakop kan pulis\nMga tawong may caso, dinarakop kan pulis\nCAMARINES SUR – Mayong huraw an pagdugang kan numero kan mga tawo na nadadakop kan mga pulis na maliksing nag-ooperar para magserve nin mga mandamiento de aresto hale sa jusgado.\nSa Ciudad nin Naga, dinakop kan pinagsararong fuerza kan PNP Magarao asin Camarines Sur Provincial Police Office (CSPPO) si Mamaril Aguilando y Muerong, taga Phase III, Mariners Village, Sta Lucia, Magarao.\nSi Aguinaldo, na haloy nang hinahanap kan mga awtoridad, sinorpresa kan mga pulis na may bitbit kan mandamiento de aresto sa kanto kan Balatas St. asin Magsaysay Avenue.\nAn dinakop na suspechado, nag aatubang nin reklamo paglapas sa Sec 5 (h) kan RA 9262, (Violence against Women and Children) asin may mandamiento de aresto na firmado ni RTC Presiding Judge Erwin Virgilio Ferer kan Branch 20. Ini, susug sa criminal case number RTC 13-0750.\nAn jusgado nag recomendar nin kantidad P24,000 sa casong nasambit, para sa saiyang temporaryong libertad.\nMientrastanto, an parehong persona, may saro pang warrant of arrest na firmado man ni Judge Norma Oliva-Beltran, an Presiding Judge kan MTCC Branch 1, sa Ciudad nin Naga. An ikaduwang arrest warrant mapadapit sa casong Serious Physical Injuries, may Criminal Case No. 123306, asin may fecha Junio 24, 2014. An nasambit na asunto may recomendadong piansa na kantidad P3,000.\nSi Aquinaldo yaon ngonian sa kamot kan mga miembros kan PNP, Magarao.\nSa banwaan kan Tinambac, inarestar man kan pulis si Bonifacio Tagum y Arcos, Jr., 22 anyos, asin residente kan Sagrada.\nPinogol siya kan mga awtoridad bajo sa mandamiento de aresto na firmado ni Judge Crescencio L. Cortes, Jr. kan MTC Tinambac.\nPara sa sa temporaryong libertad ni Tagum, an jusgado na magbugtak nin piansang P10,000.\nDuman sa Nabua, an mga tawohan kan pulis rinamalan si Felix Ballecer, 44, taga Zone 1, Sto Domingo.\nAn mandamiento de aresto contra sa suspehcado pinaluwas ni Judge Soliman Santos, Jr., sa pag violar kan ordinansa kan banwaan. Afuera kan pwedeng ipatong na kastigong pagkapreso, si Ballecer dapat na mag bugtak nin fianza na, para sa saiyang temporaryong libertad.\nSa banwaan kan Siruma, poco mas o menos alas 7:45 nin aga kan Junio 24 kan an mga pulis digdi inarestar si Geovanie Estolonio y Chavez.\nAn saiyang trabaho iyo an pagiging tendero.\nInakusar si Estolonio nin casong Qualified Theft na may piansang P40,0000. An caso pendiente ngonian sa sala ni Judge Jose Sarcilla kan Branch 32 kan RTC Pili. – BICOLSTANDAD.COM\nMga tawong may caso, dinarakop kan pulis Reviewed by Bicol Standard on Wednesday, June 25, 2014 Rating: 5


Goodbye my friends, my media friends\nNagkakapirang miyembros kan lokal na midya digdi sa Naga asin Camarines Sur(print, broadcast asin social media) an nagtaralikod sa kinaban sa kasagsagan kan pandemya na dara kan Covid 19 huli sa manlaen-laen na kamatean.\nEnot amay ngonyan na taon, pagbukas kan bulan na Enero nagkabirigla an gabos, amigos/amigas pati kapamilya duman sa Amerika sa bareta na tinamaan Covid 19 si Wasoy Florin, kan DZLW, dating announcer sa DWNW asin Farm Radio Naga, an pig-cremate tulos-tulos kaya dai na naheling kan saiyang ka-amistades asin tagahanga. Nakiulay man pati an pamilya na kun pwede dai man ibalangibog tulos an mamundong bareta. Dating konsehal kan banwaan na Minalabac, siya may mahiwason na dagang pig-ooma sa balyong salog kan Minalabac.\nPakalihis nin sarong semana kan saiyang kompleanyo kan Enero 15 binawian man nin buhay huli sa natural na kamatean si Emil Saavedra, 75, alyas Doyong sa kapamilya, Emil sa taga-media asin Atlas sa kabarkada.\nDating campus journalist sa UNC komo editor-in-chief kan Nueva Caceres publication antes kan Martial Law, embes na magtukdo ta graduado siyang BS Education, naguin full-fledged journalist tolos: cub reporter kan Bicol Mail, editor-in-chief kan Bicol Chronicle sa Iriga, columnist kan manlaen-laen na dyaryo sa Naga kabali na an Bicol Mail, naguin TV producer kan GMA 7 Naga, nagsurat nin sarong libro tungkol sa dinastiya, nagibo nin sarong pelikula tungkol sa estorya ni Inang Nuestra Senyora de Penafrancia, nagplano kan saiyang personal na “Blue Revolution” kontra sa presenteng sistema asin administrasyon, self-proclaimed chairman kan Kantong Putikon group sa SM bago siya nagadan. Naguin man siyang politiko komo OIC vice-mayor kan Tinambac Camarines Sur asin consultant nin manlaen-laen na politiko. Siya an co-founder kan Camarines Sur Chamber of Commerce and Industry.\nAn sunod na nagadan, an popular na announcer na si David Dollano, 59, nagpoon kan AM programing sa FM radio, nagmukna kan Chika o Tsismis sa radyo, asin konsideradong Bikolista huli sa saiyang magayon na paggamit kan lenguaheng Bikolnon. Piglanatan siya kan gabos na estasyon na saiyang pigtrabahuhan asin konsideradong amigo kan gabos na politiko maski anong partido. Siya an solamenteng announcer sa Bikol na nag-recive nin royalty pay hali sa network na saiyang pigtrabahuhan.\nNagsunod an dai pig-aasahan na pagtalikod sa kinaban ni Larry Basmayor, 63, publisher kan Bicolhotline, naguin announcer sa DZGE, Vice-Mayor sa Minalabac, Secretary General kan Vice-Mayors’ League of Camarines Sur asin professional consultant nin may mga pangaran na politiko sa Manila arog ki Speaker Ramon Mitra, Senador Alfredo Lim, Senador Rodolfo Biazon asin Senador Bam Aquino.\nAn saro pang binawian nin buhay iyo an “midyet” kan broadcast media sa Naga na si Salvador “Buddy” Alcantara alyas Badong-Badong, announcer, dramatista, asin script writer/director. Nagtrabaho siya sa DSWD bilang supervisor asin permanenteng empleyado kun saen siya nag-retira nagkakapirang taon na an naka-agui.\nBago siya nagtalikod nag-pinchiter announcer pa siya sa DWEB-FM Rinconada.\nSaro pang biglang nawara sa kinaban iyo si Vic David na may saderi kan Farm Radio sa Libmanan, Tarusanan, Camaligan asin Bombon Camarines Sur. Dati siyang chief technician kan sarong network digdi sa Naga antes siyang magsara-saderi.\nAn abo kan saiyang bankay inilulubong pa lang kan sarong semana iyo si Rhoniel Natira, 55, dating production manager kan ABS-CBN Naga, manager kan ABS-CBN MOR FM Radio asin sarong famusong DJ, parakanta, musikero (gitara, drums asin piano), voice-over announcer, composer, asin lyricist asin may sadering recording studio sa Magarao.\nPig-aapod siyang “Champ” kan saiyang mga katrabaho asin mga amigo huli ta bako lang siyang champion sa kawat na basketball kundi champion na makipag-barkada.\nAn pinaka-enot na editor-in-chief kan diyaryong ini Bicol Mail poon kan 1954, si Francis T. Nacianceno Jr kan banwaan na Libmanan, naguin enot na president kan Casureco I, consultant kan Napocor kan panahon nin Martial Law, labing sarong dekadang general manager kan Federation of Electric Cooperatives of the Philippines (FECOPHIL) asin naguin municipal secretary kan pinaka-dakulang banwaan kan provincia. Nagtapos sya nin BS Journalism sa Far Eastern University sa Manila. Natural na helang an saiyang ikinagadan.\nAn saindang biglang pagtalikod sa kinaban nagdulot nin grabeng kamunduan bako lang sa saindang pamilya, tagahanga asin ka-opisina kundi sa kinaban nin mass media sa Naga asin sa Bicolandia.


an wagayway kan habagatan sudan\nan mapa kan aprika kun saen ipinapaheling an kinamomogtakan kan habagatan sudan\nan namomogtakan kan habagatan sudan\nan habagatan sudan, opisyalmente republika nin habagatan sudan,  sarong nasyon sa subangan aprika na nalilikosan entero nin daga asin dati parte kan republika nin sudan. nagsuway ini bunga kan reperendum kan enero, 2011 kun saen haros 99% nagpahayag na boot magin independiente asin suhay na sa republika nin sudan. kan hulyo 9, 2011 pinagpangyari an independensya niya asin an enot na presidenteng nagtutukaw iyo si salva kiir mayardit.\nan detalyadong mapa kan habagatan sudan\nan juba iyo an kabesera kaini asin an mga kadolon niya iyo an etopya sa subangan; kenya, uganda asin an demokratikong republika kan kongo sa habagatan; an sentral na aprikanong republika sa solnopan; asin kan sudan sa amnayan. an habagatan sudan nasasakopan man an mahiwas na ronang katangyanan kan sudd na binibilog kan puting nilo, inaapod kan mga tagaduman na bahr al jebel.\nan estadong ini dati parte kan anglo-ehiptong sudan, dangan nagin parte kan republika nin sudan kan an katalingkasan nakamtan kan taon 1956. pakatapos kan enot na gera sibil nin sudan, ini nagin ronang autonomo kan habagatan sudan taon 1972, asin an siring nag'ayaw nin abot 1983. alagad, nagputok an ika-duwang gera sibil sa sudan na natapos lamang kan pigpanday asin pigpirirmahan an inapod na komprehensibong pag'oroyon sa katoninongan. an autonomiya kan habagatan sudan nabalik kan an autonomong gobyerno nin habagatan sudan itinogdas. kan hulyo 9, 2011 alas dose y may sarong minuto nin aga, bunga kan reperendum ginibo kan enero 2011, namundag an sarong independienteng habagatan sudan suway sa kaenterohan na nin sudan.\n3 Mga tataramon


(src)="1"> Omawon si Jehova “ sa Tahaw kan Kongregasyon ”\n(src)="2"> AN Kristianong mga pagtiripon probisyon hale ki Jehova tanganing papagdanayon na makosog sa espirituwal an saiyang banwaan .\n(src)="3"> Paagi sa regular na pag - atender sa mga pagtiripon , ipinaheheling niato an satong pag - apresyar sa mga probisyon ni Jehova .\n(src)="4"> Dugang pa , pinapangyari kitang “ mandagka [ sa satong mga tugang ] sa pagkamoot asin sa marahay na mga gibo , ” na mahalagang paagi nin pagpaheling nin pagkamoot sa lambang saro .\n(src)="5"> Pero , paano niato madadagka an satong mga tugang sa mga pagtiripon ?\n(src)="6"> Magpahayag sa Publiko\n(src)="7"> Si Hadeng David nagsurat manongod sa saiyang sadiri : “ Ipapahayag ko an saimong ngaran sa sakong mga tugang ; sa tahaw kan kongregasyon ika oomawon ko .\n(src)="8"> Saimo hale an sakong pag - omaw sa dakulang kongregasyon . ”\n(src)="9"> “ Pamumurawayon taka sa dakulang kongregasyon ; sa tahaw kan dakulang banwaan oomawon taka . ”\n(src)="10"> “ Isinabi ko an maogmang bareta nin katanosan sa dakulang kongregasyon .\n(src)="11"> Uya !\n(src)="12"> Dai ko pinopogolan an sakong mga ngabil . ”  — Salmo 22 :  22 , 25 ; 35 : 18 ; 40 : 9 .\n(src)="13"> Kan kaaldawan ni apostol Pablo , kun an mga Kristiano nagtitiripon para sa pagsamba , sinda nagpapahayag man kan saindang pagtubod ki Jehova asin manongod sa saiyang kamurawayan .\n(src)="14"> Sa paaging ini sinda nagpaparinigonan nin boot asin nandadagka sa lambang saro sa pagkamoot asin sa marahay na mga gibo .\n(src)="15"> Sa satong kaaldawan , dakol na siglo pakalihis ki David sagkod ki Pablo , talagang “ naheheling [ niato ] na an aldaw [ ni Jehova ] harani na . ”\n(src)="16"> An sistema nin mga bagay ni Satanas nagriripaydipay pasiring sa pagkalaglag , asin an mga problema padagos na nagdadakula .\n(src)="17"> Orog kasuarin man kaidto , kita ‘ nangangaipo nin pakatagal . ’\n(src)="18"> Kun bakong an satong mga tugang , siisay pa an puedeng makaenkaminar sa sato na magtagal ?\n(src)="19"> Ngonyan , arog kan mas naenot na mga panahon , may ginigibong mga probisyon para sa mga indibiduwal na may pagtubod na ipahayag an saindang pagtubod “ sa tahaw kan kongregasyon . ”\n(src)="20"> An sarong oportunidad na bukas sa gabos iyo an pagtao nin komento bilang simbag sa mga hapot sa mga nagdadangog sa mga pagtiripon kan kongregasyon .\n(src)="21"> Nungkang menoson an pakinabang kaini .\n(src)="22"> Halimbawa , an mga komento na nagpapaheling kun paano mapanggaganahan o malilikayan an mga problema nagpapakosog sa determinasyon kan satong mga tugang na sunodon an mga prinsipyo sa Biblia .\n(src)="23"> An mga komento na nagpapaliwanag sa sitado alagad bakong kotadong mga teksto sa Biblia o na iiniiba an mga ideya na nanodan sa personal na pagsiyasat tibaad makaenkaminar sa iba na pataluboon an mas marahay na ugale sa pag - adal .\n(src)="24"> An pakaaram na kita asin an iba makikinabang kun kita makomento sa mga pagtiripon maninigong magmotibar sa gabos na Saksi ni Jehova na labanan an pagkamasusupgon asin pagduwaduwa .\n(src)="25"> Espesyalmenteng mahalaga na magkomento sa mga pagtiripon an kamagurangan asin mga ministeryal na lingkod , mantang linalaoman na sinda an mangengenot sa pakikikabtang sa pagtiripon , saka sa pag - atender .\n(src)="26"> Pero paano puedeng umoswag an sarong indibiduwal kun madiskobre nia na nadedepisilan sia sa partikular na aspektong ini kan saiyang Kristianong aktibidad ?\n(src)="27"> Mga Suhestion sa Pag - oswag\n(src)="28"> Girumdomon na kalabot si Jehova .\n(src)="29"> An sarong Kristiana na nag - iistar sa Alemania nagpapaliwanag kun paano nia minamansay an saiyang mga komento .\n(src)="30"> “ Iyan an sako mismong personal na simbag sa pagprobar ni Satanas na pogolan an banwaan nin Dios na ipahayag an saindang pagtubod . ”\n(src)="31"> An sarong bagong mabautismohan na tugang na lalaki na asosyado sa iyo man sanang kongregasyon nagsabi : “ Kun mapadapit sa pagkomento , grabe an pamibi ko . ”\n(src)="32"> Mag - andam na marhay .\n(src)="33"> Kun an materyal dai nindo napag - adalan antes pa , manonompongan nindo na depisil magkomento asin an saindong mga komento daing gayo magigin epektibo .\n(src)="34"> An mga suhestion sa pagkomento sa mga pagtiripon kan kongregasyon itinao sa publikasyon na Makinabang sa Edukasyon sa Teokratikong Paadalan sa Pagmiministro , pahina 70 .\n(src)="36"> Magbugtak nin pasohan na makatao nin kisuerra sarong komento sa kada pagtiripon .\n(src)="37"> Nangangahulogan ini nin pag - andam nin nagkapirang simbag , huling kun mas parate kamong nag - iitaas nin kamot , mas may posibilidad na maaapod kamo kan tugang na nangengenot .\n(src)="38"> Tibaad ngani gusto nindong sabihon sa saiya antes pa kun arin na mga hapot an inandam nindong simbagon .\n(src)="39"> Ini partikularmenteng nakatatabang kun kamo nagpopoon pa sana .\n(src)="40"> Huling tibaad nag - aalangan kamong mag - itaas nin kamot “ sa dakulang kongregasyon , ” maeenkaminar kamong magkomento huling aram nindo na ini na an parapo na may iinandam kamong simbag asin na hahanapon kan namamayo sa pagtiripon an saindong kamot .\n(src)="41"> Magkomento nin amay .\n(src)="42"> An depisil na gigibohon dai nagigin mas pasil kun pahahaloyon iyan .\n(src)="43"> An pagkomento nin amay sa pagtiripon puedeng makatabang .\n(src)="44"> Masosorpresa kamo kun gurano kapasil nanggad na magkomento sa ikaduwa o ikatolong beses oras na matapos nindo an enot nindong komento .\n(src)="45"> Pumili nin angay na tukawan .\n(src)="46"> Mas pasil para sa nagkapira na magkomento kun sinda nakatukaw sa may enotan kan Kingdom Hall .\n(src)="47"> Mas dikit an disturbo , asin dikit an posibilidad na malipasan sinda kan namamayo .\n(src)="48"> Kun poprobaran nindo ini , girumdomon na magtaram nin igo an kosog tanganing madangog kan gabos , nangorogna kun an kongregasyon dai naggagamit nin ipinapasang mikropono .\n(src)="49"> Maghinanyog nin maingat .\n(src)="50"> Ini makatatabang saindo na malikayan an pag - otro kan sinabi pa sana kan iba .\n(src)="51"> Siring man , an ikinomento kan iba tibaad magpagirumdom sa saindo nin sarong teksto o sarong punto na puedeng idugang sa ideyang ipinahayag pa sana .\n(src)="52"> Kun minsan , an sarong halipot na eksperyensia tibaad ikailustrar an puntong pinag - oolayan .\n(src)="53"> Nakatatabang na marhay an siring na mga komento .\n(src)="54"> Makanood na sumimbag sa sadiri nindong mga tataramon .\n(src)="55"> An pagbasa kan komento hale sa pinag - aadalan tibaad magparisa na nakua nindo an tamang simbag , asin iyan tibaad marahay na paagi na makapoon sa pagkomento .\n(src)="56"> Alagad an pag - oswag na makasimbag sa sadiri nindong mga tataramon nagpapaheling na nasasabotan nindo an punto .\n(src)="57"> An satong mga publikasyon dai kaipuhan na kotaron nin termino por termino .\n(src)="58"> An Mga Saksi ni Jehova dai inootro sana an sinasabi kan saindang mga publikasyon .\n(src)="59"> Magkomento na konektado sa tema .\n(src)="60"> Bakong maninigo an mga komento na mayong koneksion sa tema o minarayo sa prinsipal na mga puntong tinotokar .\n(src)="61"> Nangangahulogan ini na an saindong mga komento maninigong pertinente sa temang tinotokar .\n(src)="63"> Gibohon na obheto an magparigon nin boot .\n(src)="64"> Mantang an sarong mahalagang dahelan sa pagkokomento iyo an maparigon an boot kan iba , dapat na pagmaigotan niatong likayan an pagsabi nin mga bagay na tibaad makadesganar sa sainda .\n(src)="66"> An halaba o komplikadong mga simbag puedeng magpalibog sa kahulogan .\n(src)="67"> An haralipot na simbag na kompuesto nin pira sanang tataramon puedeng magin epektibong marhay , asin eenkaminaron kaiyan an mga bagohan na magtao kan halipot nindang mga simbag .\n(src)="68"> An Kabtang kan mga Namamayo sa mga Pagtiripon\n(src)="69"> Kun manongod sa pagigin nakaparirigon sa boot , may magabat na paninimbagan an namamayo sa pagtiripon .\n(src)="70"> Sia nagpapaheling nin tunay na interes sa lambang itinataong komento paagi sa maingat na paghinanyog asin paagi sa magalang na pagheling sa nagkokomento imbes na magin sibot sa ibang bagay .\n(src)="71"> Bako nanggad na angay kun sia dai naghinanyog nin maingat asin , bilang resulta , naotro nia nin dai man kuta kaipuhan an kasasabi pa sana o nagpalataw sia nin hapot na kasisimbag pa sana !\n(src)="72"> Nakapanluluya man sa boot kun an namamayo pirmeng inootro an ikinomento pa sana na sinasalidahan sana nin kadikit an mga tataramon , na garo baga nagsusuherir na maski paano kulang an ikinomento .\n(src)="73"> Sa ibong na lado , nakaparirigon nanggad sa boot kun an mga komento nagkokontribwir sa dugang pang pagtokar sa mahalagang punto .\n(src)="74"> ‘ Paano niato ini ikakaaplikar sa satong kongregasyon ? ’\n(src)="75"> o , ‘ Arin na teksto sa parapo an ikasusuportar sa isinabi pa sana ? ’\n(src)="76"> an klase nin mga hapot na nag - eenkaminar nin positibong mga komento , na kapakipakinabang na marhay .\n(src)="77"> Siempre , an mga bagohan o masusupgon maninigo na espesyalmenteng komendaran kun sinda nagkokomento .\n(src)="78"> Puede ining gibohon nin personal pagkatapos kan pag - adal tanganing malikayan an tibaad pagkasupog asin tanganing magkaoportunidad an namamayo na magtao nin mga suhestion kun angay .\n(src)="79"> Sa ordinaryong pag - orolay , an tawong iyo na sanang nagpaparataram nagdedesganar nin komunikasyon .\n(src)="80"> An mga nagdadangog sa saiya nakakamateng dai na ninda kaipuhan na ipahayag an saindang saboot .\n(src)="81"> Daing kaganagana na sana sindang magdadangog kun talagang magdadangog sinda .\n(src)="82"> Arog man kaiyan an tibaad mangyari kun an namamayo na sana an nagpaparataram paagi sa parateng marhay na pagkomento .\n(src)="83"> Minsan siring , kun minsan puedeng enganyaron kan namamayo sa pagtiripon na magtaram an mga nag - aatender asin pukawon an saindang kaisipan sa pinag - oolayan paagi sa suplementaryong mga hapot .\n(src)="84"> An siring na mga hapot maninigong gamiton nin tama sana .\n(src)="85"> Dai man pirmeng aapodon kan namamayo an enot na mag - itaas kan saiyang kamot .\n(src)="86"> Ini puedeng makadesganar sa mga nangangaipo pa nin kadikit na panahon tanganing bilogon sa isip ninda an ikokomento .\n(src)="87"> Paagi sa paghalat nin kadikit , matatawan nia nin oportunidad an dai pa nakapagkomento .\n(src)="89"> Paano kun sala an isinimbag ?\n(src)="90"> Maninigong likayan kan namamayo na supogon an nagsimbag .\n(src)="91"> An mga komento , dawa kun sala , sa parate minsan paano may kadikit na tama .\n(src)="92"> Paagi sa mataktikang pagpili nin sarong bagay na tibaad tama , paagi sa pagbago kan hapot , o paagi sa pagpalataw nin dugang pang hapot , ikakokorehir kan namamayo an simbag na mayo nin mapapasupog .\n(src)="93"> Tanganing makapag - enkaminar na magkomento , maninigong likayan kan namamayo sa pagtiripon an mga pankagabsan na mga hapot , arog kan , ‘ Siisay pa an may komento ? ’\n(src)="94"> An hapot na , ‘ Siisay an dai pa nagkokomento ?\n(src)="95"> Ini na an huring oportunidad nindo ! ’\n(src)="96"> tibaad may marahay na intension , alagad dai nanggad kaiyan eenkaminaron an saro na ipahayag an saiyang saboot .\n(src)="97"> Maninigo na dai ipamate sa mga tugang na sinda may sala huli sa dai pagkomento sa kapinonan kan pag - adal .\n(src)="98"> Imbes , maninigo na enkaminaron sindang ihiras an naaaraman ninda huli ta an paghiras kapahayagan nin pagkamoot .\n(src)="99"> Dugang pa , pagkatapos apodon kan namamayo an saro na magkomento , mas marahay na dai magsabing , “ Pagkatapos nia , dangogon niato an komento ni Tugang na Polano dangan an komento ni Tugang na Polana . ”\n(src)="100"> Maninigo ngunang dangogon kan namamayo an komento dangan determinaran kun kaipuhan an dugang pang komento .\n(src)="101"> An Pagkomento Sarong Pribilehio\n(src)="102"> An pag - atender sa Kristianong mga pagtiripon sarong espirituwal na pangangaipo ; an pagkomento dian sarong pribilehio .\n(src)="103"> Kun sagkod saen kita nakikikabtang sa daing kaagid na paaging ini nin pag - omaw ki Jehova “ sa tahaw kan kongregasyon , ” sagkod man dian niato sinusunod an halimbawa ni David asin sineseryoso an hatol ni Pablo .\n(src)="104"> An satong pakikikabtang sa mga pagtiripon nagpapatunay na namomotan niato an satong mga tugang asin na kita kabtang kan dakulang kongregasyon ni Jehova .\n(src)="105"> Saen pa nindo gustong dumuman mantang “ naheheling nindo na an aldaw harani na ” ?  — Hebreo 10 : 25 .\n(src)="106"> [ Nota sa Ibaba ]\n(src)="107"> Ipinublikar kan Mga Saksi ni Jehova .\n(src)="108"> [ Mga Ritrato sa pahina 20 ]\n(src)="109"> An paghinanyog sagkod pagkomento mahalaga sa Kristianong mga pagtiripon\n(src)="110"> [ Ritrato sa pahina 21 ]


Krisis sa Marawi binabasol sa LGU\n‘‘Failure of local governance, bakong failure of intelligence kan militar kun nangyari an krisis sa Ciudad nin Marawi na nagpapadagos pa sagcod sa ngonian na posibleng maglawig pa’’\nAn mga politico igwang sadiring mga pribadong army, anas pang drug lord asin malala pa an problema sa kurapsyon kan opisyales lokal alagad kun may nangyayaring kariribokan perming pigbabasol an failure of intelligence.\nIni an mga pahayag sa Bicol Mail ni Alcalde Fermin Mabolo kan San Fernando, Camarines Sur na dating opisyal kan militar asin miembro kan Magdalo kan Philippine Military Academy antes\nSinabi pa na kadakul nang intelligence agency an gobierno, yaon an National Intelligence Coordinating Agency, National Bureau of Investigation iba pang mga ahencia nin awtoridad maging an LGU igwang sadiring intelligence fund na dapat gamiton sa pag-monitor kan mga terorista asin rebeldeng grupo.\nAno ta dai nagcocooperar an comunidad? an dahilan iyo an palpak na lokal na gobierno afuera pa kaini dai malilikayan an kariribokan sa sinambit na lugar mientras na cultura na an perming pagsukbit nin armas.\nAn alcalde kan San Fernando, kan activo pa sa serbisyo militar duwang taon nadestino sa Lanao Del Sur na yaon digdi an Ciudad nin Marawi nagsabi pa na ‘’dai ma-apresyar tolos kan tawo an kamugtakan duman kun dai nag-estar nin perang taon na talagang masakiton simbagon an problema’’\nHuli ta cultura na an pagsubit armas, pagnagbaradilan sa canto gabos masuropurta dahil ta pinsan ninda an binadil kan militar, gabos duman armado.\nPig-ehemplo pa na kun ‘’nagbabakbakan si sarong team kan militar, an kalaban kaiyan, sarong ribo huli ta masurorog si gabos na pagtaraid.\nAn ilegal na droga iyo an isyu duman bako lang sa rebelyon maging sa terorismo mientras na haros considerado nang centro nin droga an sinambit na ciudad sa Mindanao.\nSa isyu sa kurapsyon, sinabi na igwang nag-osipon na alcalde sa saiya an mga alcalde duman gabos na Internal Revenue Allotment (IRA) yaon sa personal account bako municipal account, an municipio yaon sa harong alagad pagnadaog sa pirilian si alcalde balyo naman nin harong.\nAno an ginigibo kan Commission on Audit? sinabi pa na sasabaton na sa aeropuerto kan mga alalay kan alcalde asin dagos nang dadarahon sa hotel, libre sa restaurant asin libre an gabos na kaipuhan. Preparado na an gabos na mga documentos na dapat permihan, alagad kun masayo an patanid bala an karibay.\nSa palpak na pagpadalagan kan lokal na gobierno, ipinahayag pa dai sinda nag-iimplementar nin zoning, tamang pagconstruhir nin mga edificio, durokotan an mga edificio na talagang ideal tagoan kan armadong grupo nganing maprotehiran sinda kan mga estractura. Huli kaini, kaipuhan an air strike asin bombahon kan militar.


Minatubod Ako Sa Diklom: KANSER\nDuwang bagay an minalaog sa isip ko kada bulan nin Hulyo. Enot, ini si bulan na itinalaan na Nutrition Month sa mga eskwelahan. Tanda ko pa na kan ako aki pa sagkod nganing abot sa hayskul na igwang mga inaandam na programa mapapadapit sa okasyon na ini, kun saen ipinapasabot sa mga eskwela an halaga kan marahay na salud sa paagi kan pagkakan nin marahay asin masustansyang kakanon. Puon sa paggupit nin mga retrato nin masisiram na pagkakan, pagtuom kan Grow, Go and Glow Foods asin pagsurat nin mga rawitdawit manungod sa pagkakan nin gulay, pag-inom nin gatas asin pag-ehersisyo, an mga ini an mga bagay na dai ko nalilingawan minsan ngani nag-abot na ako sa punto nin pag-aabuso kan hawak sa paagi nin bisyo arog kan pag-inom, pagmatana asin pagpalihis nin pagkakan asin pag-ihi. Sa ngonyan, minsan an mga patalastas nin mga betsin asin iba pang pampanamit nagpoon naman na ilaag an gulay sa saindang recipe alagad siyempre tanganing mas manumit asin makuang kakanon, kaipuhan na isalak an saindang produkto. Dai man nin komersyal na puros gulay sana an pigpapabakal, mayo pa man pinakbet o tsapsuy na all in one. Kun baga man nagkakaigwang patalastas an mga gulay iyo ini si pagluwas kan saindang mga presyo na garo market guide.\nSunod na bagay na nagigiromdoman ko pag-Hulyo iyo na an zodiac sign na Kanser, na hona ko kaidto helang sana alagad pwede man palan na magin pormasyon kan bitoon asin maging zodiac sign nin tawo. An salud asin an helang na kanser konektadong marahay nin huli ta sagkod ngonyan an kanser an saro pa man sa peligrosong helang dawa ngani igwa naman na mga bulong asin teknolohiya na ginagamit tanganing malabanan an siring na helang. An helang na ini garo kasag na minalaog sa hawak ta por medyo gayod kan satuyang kapabayaan, minaabot sa satuya tanganing hidalion an pag-abot kan kagadanan o katapusan nin buhay. Alagad, minsan sa tahaw kan siring na helang, minalataw an mga istorya kan mga nakakabuhi sa helang na ini asin dakula an pagtubod ninda na ini nin huli sa sarong milagro, dakulang biyaya hali sa Dios. Dakula na kitang nadangog asin nahiling na arog kaini na minsan sa kadaklan kan helang sa kinaban, an espirito kan tahaw, an pwersa na nagtutulod saiya tanganing mabuhay, maisog pa man giraray, mabinino. Asin an siring na reyalidad sa tawo, an sa hiling ko an labi ka lipotok na rason kun tano padagos kitang nabubuhay dawa ngani an kinaban nagiging makuri na para sa satuya. An indibidwal na salud ngonyan bako na sanang konektado sa pagkakan kun ano an masustansya o kaya an pag-iwas sa anuman na helang kundi iyo na an pagmakulog, pagmati sa satuyang kapalibotan. Sa ngonyan dapat tang hiwasan an paghiling na an salud igwang sosyal na anggolo, siring na an helang o an epidemya nagpapahiling nin sarong signos kan pagkukulang o kauslaan kan sarong banwaan o grupo nin tawo. Dai na tama na pagparalinigan an sadiri sa tahaw kan maating kapalibutan. Dapat niyatong mas isaboot an ginigibong mga lakdang na ikakarahay minsan ngani ginagamit ta na an paghiling na gabos man kita magagadan. Alagad an kagadanan bakong ulang tanganing dai na kita mabuhay tultol. An nangyayaring pagbabago sa kinaban dai maiibitaran alagad makusog an kampanya tanganing padangaton ta an kapalibotan, an kinaban na ini sa paagi nin pagtaong respeto asin marahay na paggamit sa mga bagay na satuyang napapakinabangan. An bulan nin Hulyo minapagiromdom na sa tahaw kan taon, igwa kitang panahon tanganing mag-untok asin hilingon an kamugtakan kan hawak asin kan kinaban na nagsasapo bako sana kan kanser na helang kundi kan kanser siring sa pigtukoy ni Rizal sa saiyang enot na nobela. An saro sa satuyang mga kasag iyo an pagraot sa kapalibotan, sa kinaban na ini. An isyu kan global warming, kan baha, kan iratikong pag-abot kan mga bagyo konektado sa bilog niyatong paghiling sa hawak asin sa kinaban. Sa sadit tang paagi nin pag-asikaso, dayaday asin imbwelto an kagabsan, mayong huring gibo, mayong sayang sa pagmukna ta nin banwaan na igwang pagmati parasa saiyang kapalibutan, nin huli ta an hawak nin tawo konektado o parte sana man kan materyal na reyalidad na igwang kasagkoran alagad an katapusan na ini, pwedeng maabala tanganing padagos na masugponan an satuyang buhay.\nPosted by Kristian Cordero at 9:05 PM


1 gadan sa pag implementar kan 4 na search warrants sa Del Gallego - BICOL STANDARD | Bicol News\nHome Bicol Bicol News Camarines Sur News 1 gadan sa pag implementar kan 4 na search warrants sa Del Gallego\n1 gadan sa pag implementar kan 4 na search warrants sa Del Gallego\nDEL GALLEGO, CSur November 11, 2016 (Bicol Standard) – Apat na search warrants an haros sarabay na ipig serve kasubagong amas kan mga pulis, saro sa residencia ni Punong Barangay Oriel Degrano Legazpi Jr. kan Brgy. Peñafrancia asin an saro sa residencia ni Orlan Degrano Legazpi, sa kapareyong barangay, digdi.\nBase sa report kan pulis, an enot na search warrant ipig serve ki Brgy Capt Legazpi Jr, poco mas o menos alas 4:30 nin aga, kasubago sa suboot pagbalga kan R.A. 9165 Comprehensive Dangerous Drugs Act of 2002 asin R.A. 10591 (Illegal Possession of Firearms and Ammunition.)\nAlagad, dae inabotan kan mga pulis sa saiyang residencia si Kapitan Legazpi Jr.\nNakua sa paghalungkat kan mga awtoridad sa residencia ni Legazpi Jr. iyo an 8 pidasong small size heat-sealed transparent plastic sachet na may laog nin shabu asin 1ng pidaso nin bala para sa M16.\nMientrastanto, alas 4:58 nin amay kasubago, an pareyong team kan pulis an nag implementar man kan SW-No. T-2016-196 (Violation of R.A. 9165) asin SW No. T-2016-197 (Illegal Possesion of Firearms) sa residencia ni Orlan Degrano Legapi sa Brgy Penafrancia, digdi.\nSinabi sa report na antes pang gibohon an pag rekesa kan saiyang residencia, binawian nan in buhay si Legazpi, sa pakiribayan nin putok sa mga awtoridad sa laog kan saiyang cuarto.\nNakakua an mga pulis hale sa residencia kan suspechado nin calibre .45 na pistol na maglaog 6 na bala sa magazine, 3ng pidasong cartridge cases para sa kapareyong badil, asin sarong jacketed fired bullet.\nAn mga imbestigador asin an SOCO nag poproceso pa kan kaso kan sinusurat an baretang ini.\nAn apat na search warrant na ipig implementar kan mga awtoridad firmado ni Judge Alben C. Rabe kan RTC Branch 15, sa Tabaco City.\n1 gadan sa pag implementar kan 4 na search warrants sa Del Gallego Reviewed by Bicol Standard on Friday, November 11, 2016 Rating: 5\nTags : Bicol Bicol News Camarines Sur News


Pedro Bukaneg - Wikipedia\nSi Pedro Bukaneg (Marso 1592 – c. 1630) sarong Filipinong pararawit. Dati nang harap pagkamundag, siya an soboot autor kan epikong Ilokong Biag ni Lam-ang (Buhay ni Lam-ang). Siya an tinatampok na "Ama kan Literaturang Iloko". Sarong kalye sa laog kan Cultural Center of the Philippines (CCP) complex sa Siyudad nin Pasay, Filipinas, ipigngaran saiya sa pag'onra asin pagromdom sa saiya. An saiyang apelyido iyo an hinalean kan tataramon na Bukanegan, an Ilokong katumbas kan Tagalog na Balagtasan.\nSi Bukaneg daa omboy na nakuang naglalataw-lataw nakakaag sa sarong basket sa Salog Banaoang. Sarong gurang na babae sinapod siya asin dinara siya sa pading Agostino na idto binunyagan siya sa pangaran na Pedro Bukaneg. Maski buta, siya nadiskubreng may talento asin dunong kaya sa mga Agostino siya nakanood nin Latin asin Espanyol, asin pati na an tataramon na Ilocano Isneg.\nHuli ta tatao siya kan mga lenggwahe, si Bukaneg hinahagad an saiyang tabang sa pagpalis kan mga pangadyeon asin mga sermon na nakasurat sa Espanyol na saiyang ipinalis sa Iloko, palibhasa interesadong marhay an mga Espanyol na makasabot an mga tinubo kan mga tokdo dapit sa Kristiyandad. Alagad si Bukaneg nagsurat man nin mga rawitdawit asin mga kanta na nagustohan na gayo kan saiyang mga kahimanwa. Si Bukaneg man sinasabing parahula. Siring man siya katuwang na gayo sa pagbilog kan Arte de la Lengua Iloca na si Bro. Francisco Lopez daa an kaggibo asin pig'imprenta kan 1927 sa Unibersidad nin Santo Tomas.\nKan 1621, napaluwas an Doctrina Cristiana na pig'imprenta sa Kumbento Agostino kan Manila asin siya nabanggit na gayo na dakula an tabang niya sa pag-Iloko kaini.\nSi Bukaneg nagadan kan taon 1630.\n Buhay ni Pedro Bukaneg. Kinua 24-03-18.\nPinaghugot gikan sa "https://bcl.wikipedia.org/w/index.php?title=Pedro_Bukaneg&oldid=168473"\nMga pararawit na Ilokano\nHuring pigliwat an pahinang ini kan 25 Marso 2018, alas 20:18.


Bakun - Wikipedia\nKinamumugtakan kan Bakun\nTagboan: 16°47′0″N 120°43′40″E Tagboan: 16°47′0″N 120°43′40″E\n9,856 votantes (9 Mayo 2019)\nTataramon na Karao\nAn Bakun sarong ikaapat na klaseng banwaan kan probinsya nin Benguet, Filipinas. An designadong zip code kaini iyo 2610.\nSosog sa sensus kan 1 Mayo 2020, igwa ining 14,535 katawong nag-eerok digdi sa 3,347 kaharongan.\nIgwa ining sukol na 286.91 kilometro kwadrado.\nAn Bakun napagdolonan sa amnayan kan banwaan nin Cervantes, Ilocos Sur asin kan banwaan nin Mankayan, sa habagatan kan banwaan nin Kibunagan, sa subangan kan Bugulas asin Mankayan, dangan sa solnopan, kan Sugpon saka kan Alilem kan probinsya nin Ilocos Sur. Harayo ini nin 336 km sa Manila asin harayo man nin 86 km sa Baguio.\nAn Bakun sarong rancherioa (sadit na banwaan) kan panahon nin Kastila, parte kan Commandancia Politico-Militar de Amburayan. An Ampusongan naman (ngonyan barangay na lang) sarong rancheria kan Commandancia Politico-Militar kan Tiagan, distrito nin Benguet. Kan lumaog na an Amerikano, sa pwersa kan Akta Nu. 48, taon 1900, an Komisyonado kan Filipinas[nangangaipo nin toltolan] ikinaag an Bakun sa lindong kan probinsya nin Amburayan asin an Ampusongan sa probinsya kan Benguet. Kan Agosto 13, 1908, an munisipyo kan Bakun asin Ampusongan nagin parte na kan Benguet, na sub-probinsya kan Mt. Province, huli sa pwersa kan Akta Nu. 1876.\nAn Bakun nababanga sa 7 barangay.\nKinua sa "https://bcl.wikipedia.org/w/index.php?title=Bakun&oldid=223587"


Mantang nagdidiit na daa an kaso kan Covid sa Metro Manila asin pagtaraid na provincias, sa luwas lugod kan Kamaynilaan arog kan Davao region, Iloilo asin digdi satuya sa Bikol nagdudugang baga an mga kaso nin Covid positive.\nKun suarin pa nagbabarakunahan na lugod sa mga health workers, senior citizens, LGU officials asin sa mga ordinaryong mga namamanwaan saka man nagdadakul an kaso kan Covid ngonyan mas gulpi kun ikukumparar sa kaparehong panahon ngonyan na 2021 sa kasurong taon na 2020.\nPagpoon kan Marso 17, 2020 kan mag-lockdown sa Manila asin pati digdi sato sa Bikol tarakot si mga tao kaya likay mag-urulakitan. Dai nagruruluwas sa harong, naggamit na nin facemask asin faceshield, sararado an mga malls asin limitado an mga lulunadan na magluwas sa tinampo.\nNakanood pating magtaranom-tanom sa natad nin mga gulayon. May mga tinampong pigbarikadahan, an mga bukana sa barangay asin sitio may bantay na pulis asin tanod.\nGulpi an nagpundong magtrabaho kaya nagkawararaan nin suweldo, an mga eskwelahan abnormal an klase ta an mga eskwela pigbawalan magralaog sa klase. Nag-online o nag-modular.\nPero si mga paratukdo nagreport man giraray sa saindang mga eskwelahan nagdidistribuir nin module, nagkukunducir nin on-line classes, kun minsan work from home.\nLabing sarong taon na bakong normal an pagbuhay kan tao huli sa Covid kaya dakul si nagtirios-tios.\nPagminaluya an mga kaso nin Covid sa sarong lugar napipiritan an gobyerno nasyonal o LGU na tugakan an pag-istrikto tanganing makabaralik sa trabaho, maibalik an negosyo, magkaigwa nin sweldo asin mag-gian an pagbuhay.\nProblema ta pagtugaki si mga paghigpit, si mga tao nagdaralagan sa mga baybayon asin naglangoy sa mga swimming pools naibsan sana an sobrang harasahas.\nKaya lang nalingaw sa social distancing asin ibang health protocols, may nagpuruli sa provincia haling Manila, an iba nakalusot sa mga bantay na autoridad kaya nag-uru-urulakit man giraray.\nAn problema ngani digdi sa Pilipinas ta an gabos pig-aasa sa gobyerno poon sa ayuda, sa pagpa-doktor, pagpabulong, pagbakuna pero gobyerno man giraray an pigpaparabarasol kun minalakop an virus apesar na kasalan kan mga tao na dai nagtutubod sa pagboot kan gobyerno, mahelig pati kitang mag-komparar sa kamugtakan kan ibang nasyon arog sa Amerika, sa Europa, sa Israel, sa Hapon na pigsasabi tang mas marhay kesa digdi sato.\nHugakun pa saka may pagkapilosopo.\nPero iba man an kamugtakan duman.\nGabos pati hinahaluan politika magpoon sa pig-aapod na Covid response sagkod sa pagbakuna asin brand kan mga bakuna.\nAn mga Pilipino kaya palibhasa kolonyal tubod sa gobyerno kan ibang nasyon alagad dai tubod sa sadering gobyerno nasyonal asin lokal na gobyerno.\nPasaway na, matatagas pa an payo kan mga Pilipino. Pastidyo pa.


Kinamumugtakan kan Marilao\nTagboan: 14°45′29″N 120°56′53″E Tagboan: 14°45′29″N 120°56′53″E\n94,484 votantes (9 Mayo 2019)\nAn Marilao sarong primera klaseng urbanisadong banwaan kan probinsya nin Bulacan, Filipinas. An designadong zip code kaini iyo 3019. Susog sa sensus kan 1 Mayo 2020, igwa ining 254,453 katawong nag-eerok digdi sa 51,591 kaharongan. Igwa ining sukol na 33.74 kilometro kwadrado.\nSinasabi sa sarong report kan sarong instituto (Blackskmith Institute) basado sa Nueba York na an banwaan na ini saro sa 30 most polluted places sa mga nasyon na pauswag pa sana. Nasabi ini nin huli ta sa saindang adal an mga ati na industriyal arog kan buga kan mga pabrika sa metal asin mga tannery inuula sana sa mga Salog kan Meycauayan, Marilao asin Obando. An makatriste ta an tubig hale sa mga salog na ini iyo an pigkukuan kan inumon asin kan tubig gamit sa agrikultura kan kadagaan nin Marilao asin Meycauayan.\nAn Marilao nababanga sa 16 barangay. \nSanta Rosa 1st\nSanta Rosa 2nd\nArkong pag-abot kan Marilao sa Dalang McArthur\nSuanoy na Munisipyo kan Marilao\nBasa asin alang na merkado publiko kan Marilao\nBarangay Hall kan Lias\nBarangay Hall kan Loma de Gato\nBarangay Hall kan Patubig\n↑ Inquirer.net, Meycauayan, Marilao in world’s ‘Dirty 30’-- report\n↑ Bulacan, Philippines: Marilao, Bulacan: General Info\nPinaghugot gikan sa "https://bcl.wikipedia.org/w/index.php?title=Marilao&oldid=209051"\nMga banwaan kan Bulacan\nHuring pigliwat an pahinang ini kan 7 Hulyo 2021, alas 12:40.


Paglikay sa kalayo sinabat nin kasulo\nSinabat nin kasulo sa barangay Triangulo, Ciudad nin Naga an enot na aldaw kan Fire Prevention Month kan Bureau of Fire Protection (BFP), mga treinta minutos naabante pa sana an actividad sa motorcade kan mga firetruck kan BFP, Naga White Brigade asin Ching Po Tong sagcod na temporaryong kinancelar an programa.\nDuwang establisimiento de negosyo asin sarong apartment type na residencia an nasulo dawa na ngani nakaresponde tolos an mga bombero.\nNakatuwang kan BFP kan Naga iyo an Naga White Brigade asin Ching Po Tong Fire Brigade na pribadong Volunteers Fire Brigade na nagtatabang sa Fire Station kan ciudad kun igwang mga insidente nin kasulo.\nPiglalaila nin kalayo an sarong apartment type asin duwang establisimiento de negosyo sa barangay Triangulo, Ciudad nin Naga na tolos nakaresponde an mga fire truck kan BFP, Ching Po Tong Fire Brigade asin White Brigade. (NAGA WHITE BRIGADE)\nSi Fire Inspector Emmanuel Ricafort, jefe kan Bureau of Fire Protection sa ciudad nagsabi na alas 10:05 nin aga kan Marso 1, 2021 kan may mag-apod sa Fire Station na igwang insidenteng kasulo na nagpuon sa apartment na marikas man na naglaila sa duwang establisimiento de negosyo.\nSa inbestigasyon nagluluwas an kalayo nagsilyab sa napabayaan na electric fan na sagcod na madaling naglaila sa laog kan residencia asin nakabalyo pa sa duwang establisimiento.\nAn maysadiri kan apartment pigbisto ni Ricafort na si Fidel Ginoo na nabigla man kan insidente mas marhay ngani anas nakaluwas sa apartment an mga okupante.\nNagrereclamo man si duwang establisimiento na nalugi sinda kan kasulo asin mapuon naman sinda sa uno alagad mayo man sindang magiginibo sa aksidenteng nangyari.\nSinabi pa ni Ricafort sa inisyal na report kan saindang inbestigador maabot sa Php800 mil an danyos sa premirong aldaw kan Fire Prevention Month.\nAn sinambit na kasulo ika-anom nang veces nangyari ngunian na taon 2021.


Isusuplay na P4.3-M na droga sa Peñafrancia fiesta, dakop kan PNP\nAmay nadakop kan Regional Division 5 Special Operation Unit kan Bicol PNP asin Naga City Police Office (NCPO) an magkasaruan na planong magbariwas nin P4.3 milyon na cantidad nin droga ngonian na panahon nin Peñafrancia fiesta.\nSi City Director Police Col. Felix Servita Jr. nagpahayag sa ginibong press conference sa NCPO na haloy nang nasa watch list an saindang nadakop na magkasaruan na sinda Yuner Inda y Tanbao, 33 años residente kan Diliman, Quezon asin an saiyang kasaruan na si Jamaica Dela Cruz, 23 años residente kan San Francisco, Magarao, Camarines Sur asin sarong estudiante.\nSa pinagsarong anti drug buy-bust operation na pinangenotan ninda Police Major Alden Orequeta pamayo kan special operation unit asin Police Major Butch Moraleda kan NCPO drug enforcement unit asin Police Major Ireneo Andales kan Police Station 2 kan Ciudad nin Naga sa kaibanan an PDEA saindang nadakop sinda Inda asin Dela Cruz sa laog kan saindang kotse mga alas 7:30 nin banggui kan Martes, Septiembre 3 harani sa Civic Center sakop kan barangay Balatas.\nNasiod sinda sa paagi kan saindang kaibanan na nagpamalo na mabakal nin shabu sa cantidad na P50 mil. Dagos nang pinalibotan kan elementos kan awtoridad sagcod na pigramalan an mga suspechado na nakumfiscar an maabot sa 700 gramos nin shabu na may cantidad nin P4.3 milyon sa street value.\nSinda nag-aatubang na nin caso sa corte sa pagbalga kan RA 9165 na mas bestado sa Comprehensive Dangerous Drug Act of 2002.\nPigbuyagyag pa ni Servita si Inda bako lang nagsusuplay nin droga sa Ciudad nin Naga envez sa Camarines Sur, Camarines Norte, Albay asin Sorsogon.\nSa Sangguniang Panlungsod kan Ciudad nin Naga si Consejal Vidal Castillo nagpahayag na dapat lang tawan nin komendasyon an envueltong opisyal sa pagkakadakop kan drug pushers.\nNakatalaan siyang magpadreno nin resolucion sa masunod na sesyon regular para sa pagtao nin onra sa dakulang acomplisimiento kan NCPO asin Special Unit kan Bicol PNP. (dpa)


Gikan sa Sambanwá Bicol Missalette, 4 Octubre 2020\nMinsan nagtaram si San Agustin “God is always trying to give good things to us, but our hands are too full to receive them.” An Dios nagtatao sato nin mga maray na bagay, alagad pano an satong kamot sa pag ako kaiyan.\nSa Evangelio ngonian, nahiling niato an na an may sadiri kan ubasan, iwinalat niya ini sa saiyang mga tumatawo. Tanganing sa itinalaan na panahon, igwa siyang maguno sa saindang ani.\nEnot niatong mahihiling na an satong Dios na marahayon. Ihiniheras niya an saiyang sadiring (Ubasan) tanganing ini magin mabunga. Ipinapasabot sato na kita tinawan nin pagkakataon na makisumaro sa pagpatalubo kan saiyang mga nilalang. Kita inaapod na katiwala o stewards. Nin huli kaini bako lang palan siyang marahayon kundi siya Dios na nagtitiwala sa satuya. May tiwala siya sato na satong aatamanon an saiyang ubasan. Kaogmahan niya na pinapayaman ta an saiyang ubasan.\nPanduwa, an Dios niato Dios na pano nin pagpasensya. Naghahalat siya nin tamang panahon nin pag ani. Isinusugo niya saiyang mga enot mga profeta, sagkod na ipadara niya an saiyang aki. Sa paghuna na gagalangan siya ninda. Alagad sya saindang ginadan.\nLinalang nin Dios an gabos nganing magheras - an saldang, an bulan, an bitoon, an dagat pati an tinanom asin lalong lalo na an tawo– gabos ini may katuyuhan na magtao. Alagad huli sa kasalan, an tawo nagin ma-isip asin makasadiri. Kun kaya pati an bako saiya, saiyang kinukua. Tama an sabi ni San Agustin: An Dios nagtatao sato nin mga maray na bagay, alagad pano an satong kamot sa pag ako kaiyan.\nDai ta man siguro ginagadan an ipinadara niyang Aki, alagad nin huli sa kasibutan niato sa pagpabunga kan satong mga rogaring, naiisip ta na siya storbo sa pagpayaman niato. Kaya dakul nagsasabi, busy ako, mayo akong oras sa pagsimba.\nPantolo, tandaan niato sa paglaog niato sa kasunduan, igwang kitang paninimbagan o accountability. Nin huli ta satong Dios, matanos (Just). Dai siya matugot na an saiyang ubasan mapasakamot nin mga makuri asin mayong pakinabang na surugoon.\nKaipuhan niato an marahay na hatol tanganing magin tama an satong mga gigibohon. Sabi ni San Pablo sa ikaduwang babasahon, “panoa an saindong isip kan gabos na totoo, gabos na maninigong kamawotan, asin galangan gabos na marahayon asin maninigong omawon. Asin magdadanay saindo an katoningonan”.\nKaogmahan nin Mahal na Dios na an saiyang ubasan magin mabunga tanganing mag-ani siya nin dakul para sa saiyang kahadean. Sa katapos-taposi an mga tumatawo sa saiyang ubasan iyo na an aanihon – bako nang ubas.\nTandaan ta an kasabihan na ini: Remember that the happiest people are not those getting more, but those giving more. Mas maogma an tawo na nagtatao sa Kagurangnan.\nCura Parroco, Parroquia nin San Bartolome Apostol, Baao, Camarines Sur


Bicol Mail Sunday, September 03 2017\nKun dai nakipaglaban asin naging matagas an panindugan kan treinta mga familia asin ginibong interbensiyon ni Bise Alcalde Nelson Legacion contra sa demolition order kan Department of Agrarian Reform Adjudication Board (DARAB) pirit kuta nang na-implementar an paggaraba kan treinte (30) kaharongan sa Barangay Cararayan, Ciudad nin Naga.\nNagkaperang apektadong familia nagpahayag sa entrevista kan Bicol Mail alagad habo nang magpasambit kan saindang pangaran nagsabi na dakulang bagay na nakaabot tolos sa lugar ninda an bise alcalde nganing magtahaw asin paliwanagan an demolition team kan DAR Bikol na dai pueding iimplementar kan sheriff an orden sagcod na dai nakokomple an proceso sa pag-demolition na ‘’no relocation, no demolition’’.\nResulta kaini, an Presidential Commission for the Urban Poor (PCUP) sa paagi ni Chief Operations Rodel Francisco kan Malacañan nagpaluwas ni directiva ki Chief Supt. Antonio Gardiola Jr. kan Bicol PNP asin sa DAR Regional Sheriff Eliezer Arenas na dai dapat iimplementar an demolition order huli kan estrictong policia ni Presidente Duterte na ‘’No Relocation, No Demolition’’.\nSi Regional Sheriff Eliezer Arenas kan DAR Bikol iyo an ma-implementar kan demolition order sa Brgy. Cararayan kan Agosto 10, 2017 alagad naglumoy sa tahaw kan nangyayaring tensyon kan magkaigwa nin orolay asin an apekatadong mga familia na tawan pa sinda nin sarong semana asin sa ginibong interbensyon ni Legacion.\nAn bise alcalde nakipag-olay sa abogado kan DAR na avisohan an saindang sheriff na sagcod na dai nasusunod an kasugoan ni Presidente Rodrigo Duterte na ‘’no relocation, no demolition’’ dai dapat iimplementar an orden.\nAn bise alcalde iyo an nag-informar ki Robert Bonifacio kan PCUP na iyo an may obligasyon na pagtabang sa mga familia encaso mayo nang paagi sa desisyon kan DARAB.\nAfuera pa kaini, saiyang sinabihan si Acting City Director Sr. Supt. Jonathan Panganiban na dai pueding iimplementar an demolition order sagcod na mayo pang nangyayaring pre-demolition conference.\nAn PCUP iyo an may mandato na makiaram asin magpa-apod nin pre-demolition conference antes iimplementar an desisyon kan DARAB.\nPigpaliwanag pa kan bise alcalde an gabos na envueltong tawo sa sinambit na caso asin maninigong ahencias de gobierno pigsusugo na hanapan nin solusyon base sa pigmamando kan Executive Order 152 na enmiendado sa irarum kan E.O. 708.\nMayoria kan treinta apektadong mga familia klasificado bilang inaapod na underprivileged and homeless citizens sa iraum kan Acta Republika 7279 na mas midmid sa Urban Development Housing Act.\nSi Wilson Luz iyo an presenting kagsadiri na kan envuletong katorce hektarya propriedad na binakal sa orihinal na kagsadiri na si Manuel Abella.


Lista kan mga Nasyon na an Pranses Opisyal na Tataramon - Wikipedia\nLista kan mga Nasyon na an Pranses Opisyal na Tataramon\nAn mga minasunod iyo an mga nasyon asin teritoryo soberano na kun saen an Pranses de facto o opisyal na lenggwahe.\nMga nasyon kun saen an Pranses opisyal na lenggwahe[liwaton | liwaton an gikanan]\nAn sampolong mas nagtataram nin Pranses na mga nasyon susog sa CIA "World factbook". Pagrisa na an Pranses bakong de jure opisyal na lenggwahe sa Morocco asin Algeria\nAn sampolong mga nasyon na may pinakadakul na parataram Pranses, taon 2005, susog sa Organisation internationale de la Francophonie (OIF), an liso asin nagsasalak pagtaram Pranses sinaro' na .\nAn mga minasurunod na 29 nasyon iyo an mga lugar na an Pranses ginagamit bilang opisyal na lenggwahe. Totoo, sa kadakulan kan mga nasyon, an Pranses bako sana man an aktibong tataramon asin sa bilang kan populasyon dai maiisihan kun pira talaga an mga parataram kan Pranses.\nSa Belgium, an mga opisyal na mga tataramon iyo an Pranses, Olandes, asin Aleman. An banwang ini nababanga sa apat na linggwistikang teritoryo: Brussels (bilingual), Wallonia (Pranses), Flanders (Olandes) asin an komunidad sa Belgium na an pigtataram Aleman.\nAn Pranses sa Cameroon saralaksalak. Iba man sa Pranses na tinataram sa Pransya, Kanada, o sa Gabon. Dangan igwa pa man manlaenlaen kan Pranses sa Cameroon, iba an sa amnayan sa tinataram sa habagatan. Ini huli ta bakong sararama ini sa kultura o sa buhay sosyal. Kaya natural lamang na iba-iba an Pranses sa lambang probinsya..\nSa Kanada, an Pranses nakalaog kan ika-17ng siglo kan an Pranses na eksplorador Jacques Cartier nagtongtong duman kan taon 1534. An Quebec naman natogdas ni Samuel de Champlain, sarong Pranses, kan 1608. Sa presente an mga opisyal na lenggwahe sa Kanada iyo an Ingles asin Pranses, alagad, an Quebec sana man an may mayoriyang mga parataram Pranses. Darodakula man na mga ripondipon nin mga parataram Pranses an makukua sa New Brunswick, Ontario, asin Manitoba.\n↑ Biloa, E. (2004), La langue française au Cameroun, Peter Lang SA, Bern (Allemagne).\nPinaghugot gikan sa "https://bcl.wikipedia.org/w/index.php?title=Lista_kan_mga_Nasyon_na_an_Pranses_Opisyal_na_Tataramon&oldid=143790"\nHuring pigliwat an pahinang ini kan 8 Marso 2013, alas 15:57.


Dinadakitaramon:Intro - translatewiki.net\nNext step Paano magpoon\nDakitaramon asin lokalisasyon importantihon sa pankagabsan, nin huli ta ini minatugot sa mga katawohan na daeng pagkaaram sa Ingles na gamiton an software kan kompyuter. MediaWiki ginagamit, por ehemplo, tanganing padalaganon an Wikipidya sa kadakol na mga lengguwahe, asin kaya an pagdadakitaramon kan MediaWiki direktang minatbang sa mga katawohan tanganing maglangkay sa libreng kaaraman sa sadire nindang lengguwahe. (Kadagdagan mapanungod sa mga termino sa Gettext documentation asin Wikipedia.)\nDigde sa translatewiki.net kami nagtutugdok asin padagos na pinapakarhay an imprastruktura para sa masayon na lokalisasyon kan bukas-gikanan na mga proyekto asin libreng sinurat na mga dokumento. Kami naghihingoha na maabot an samuyang duwang kaabtan.\nAn samuyang enot na kaabtan iyo an kahinusayan. Tanganing madagdagan an kahinusayan kan proseso, samuyang maigot na pinagkakasararo pasiring sa proseso nin pag-asenso kan software na magkaigwa nin dikit na balik-palibot na mga panahon. Sa kadagdagan, samuyang pinapakarhay an mga kagamitan pasiring sa awtomatikong integrasyon kan mga dakit-taramon. Ini minapasayon sa indibidwal na translador na makapagkonsentrar sana sa paghihimo kan pinagkamaurag na posibleng mga dakit-taramon.\nAn samuyang ikaduwang kaabtan iyo an kolaborasyon. An bilog na sistem pinagtugdok sa sarong wiki. An Mediawiki iyo an sarong bantugan na makina nin wiki na nagtatao nin prematrabaho para sa pagtutugdok nin mga kolaboratibong mga komunidad. Samuyang hinuhurot sa mga translador na magtarabangan sa lambang saro sainda sa dakit nin proyekto asin an mga kasagkodan nin lengguwahe sa kadakulon na mga paagi, asin magtindog bilang sarong pampulot sa tahaw kan mga paragibo asin mga translador.\nIka dae kinakaipuhan na makanuod na kun paano an magprograma. Kun kamo pamilyar sa software kan wiki, kamo makakanuod nin hidalion kun paano gagamiton an translatewiki.net. An kinakaipuhan sana iyo an marhayon na kanudan kan mga lengguwahe, sarong kilyawan sa web asin sarong bukas na isip.\nAn panbanderang proyekto sa translatewiki.net - Mediawiki - iyo sa ngunyan an pinaggagamit sa sobra sa 300 na mga lengguwahe Translatewiki.net na nagreresibe nin mga kasumpayan sa sobra sa 100 na lengguwahe sa kada bulan.\nRetrieved from "https://translatewiki.net/w/i.php?title=Translating:Intro/bcl&oldid=4334995"\nThis page was last edited on 20 November 2012, at 08:49.


...na an gramar na Otomi, an gramar kan mga katutubong tataramon na Otomi kan Mehiko igwa nin ugali na pagkakalinyada nin aktibo/istatibo, alagad mayo nin mga panladawan?\n...na si Albert White Hat, parapalis para sa pelikula na Dances With Wolves, pigtukdo an tataramon na Lakota sa Unibersidad nin Sinte Gleska?\n...na kan 1998, an Diksyunaryong Hopi: Hopìikwa Lavàytutuveni, an inot na komprehensibong diksyunaryo kan tataramon na Hopi, halos pigpupugulan na maipublikar huli sa takot kan mga bakong taga-Hopu na manudan an tataramon?\n...na an Native American Languages Act of 1990 iyo an inot na honga na Kongreso na nagtao nin opisyal na estado sa mga tataramon kan Natibong Amerikano para sa mawoton kan pagsasagibo nin negosyo nin pantribo?\nAn Alpabetong Ponesyano was a bakong-piktograpikong pangkatanog na alpabeto, o abjad. Nagin ining saro sa pinakahalawig na mga sistema nin panurat, na pigwarak kan mga parakalakal na Ponesyano sa kabilugan kan kinaban nin Mediterano, na kun sain nagbago asin ginamit kan kadakol na manlainlain na kultura.\nLast edited on 10 Nobyembre 2021, at 08:26


Magpa-COVID ka na sana - Catanduanes Tribune\nMagpa-COVID ka na sana\nNagsurat palan an OIC kan Catanduanes State University manongod sa nagluwas na osipon sa lugar na ini.\nSegun sa saiya, dae man daa hinapot an saiyang oficina y an BAC kung talagang iguang reclamo an contractista sa pa-bidding y dae man daa sinda nacarecibe nin imbitasyon o reclamo sa bagay na ini.\nEntonces, sabi ni OIC, tangani daang maprotegeran an malinig na reputasyon kan unibersidad, dapat daang harion an comentaryong nagluwas sa isyung nasabi y masalidahan nin gapariwanag kan tunay na nangyari segun sa unibersidad.\nEnot, iguang basehan an osipon, ta lo mismong abogadong taga OPABA an naghinghing caini. Icaduwa, bako man itong malisyoso ta dae man nin sinahotan na salang gibo y dae man inapod na mga mahabas an mga taga-CatSU.\nMagayon nganing harayo pa naisihan na kan mga nanunungdan na iguang nagreclamo, bagay na matao sainda nin oras para magpreparar kan saendang simbag.\nMayad nganing dae na dinagos kan OPABA an harampangan ta inabisuhan na caini an contratista na idiretso na an reclamo sa Ombudsman.\nSa pagheling kan cadaclan, lalo na sa laog kan unibersidad, dae man makaisi an BAC o an OIC kung iguang milagro sa mga pa-bidding lalo na kung nasa gilid-gilid sana an kusinero, he! he! he!\nSige an lacop kan coronavirus sa isla.\nNgonian, bako sana daang mga pobre, politico o taga-ospital an naolakitan, igua na man an mga mayaman, bacong politico y ordinaryong taga-gobyerno.\nMantang gahanda pa an provincia sa pagpabakuna sa maabot na duwa o tolong bulan, an publico (dae cabali si Nestor ta dae na maolakitan) dapat na magsunod sa mga health protocols, sa pagsul-ot nin facemask asin face shield, paghugas nin kamot y pagdistancia sa ibang tawo afuera sa agom o kapamilya.\nDae na kita magparapilosopo o magpasipara sa mga kapagbootan na ini ta an mga health protocol iyo an maligtas sainyo sa COVID-19.\nSa ngonian, duwa na sanang banwaan an dae pang ASF: an mga kahadean ni Mayor Olog y Mayor Romy sa norte.\nMinsan pang mag-istrikto an mga autoridad sa border y dae palaogon an mga orig na hari sa ibang banwa pati na an rinuto o hilaw na carne, masakit mapugulan ang paglaog kan birus na ini.\nKung mismong an sapatos kan tawong nakapasyar sa origan na iguang ASF puedeng makadara kan helang, pan-ohon daw ini pag-abot sa border, ipababa an gabos na pasahero para ibuntog an mga sapatos sa disinfectant?\nSaro pa, an mga ga-viajeng taga-Pandan y Bagamanoc siguradong makaon an sa dalan o caya sa Virac, kung saen iguang ASF. Kung an nakaon caini iguang birus, iduhay ini duman na sa harong ninda y puedeng makaolakit sa mga hayop. An tada man na rinutong binakal tibaad ibahog sa orig ta manghinayang an kagdara.\nKung igua man nin makaligtas na mga orig sa ASF, posibleng iyo itong aduman nang dati sa bukid, lalo na kung an gabahog dae man gapabanwa.\nHarimbawang igua nang matigbak na orig dahil sa ASF, magayon na bunoon na an mga kataraning na orig tanganing mapakinabangan pa,\nKung saday pa an orig, ipalubong na sana sa mga taga-municipio ta mabawian pa an gastos sa cinco mil na bayad kan DA. Kung dakula, dudoon na nin kutsilyo, adobohon tanganing iguang pangsila sa laog nin sambulan.\nSabi kan mga eksperto, duwang klase an bakuna sa COVID-19.\nAn Pfizer y Moderna iyo an inaapod na MessengerRNA vaccines.\nAn Astra Zeneca, Sinovacm Sputnik, Sinopharm, Novavax y Jansen iyo an mga non-replicating vaccines.\nAn mRNA daang bakuna iguang bitbit na mga protina para encaminaron an ginhawa na magibo pa nin protina y antibodies.\nAng non-replicating diit sana an bitbit na protina y dae na ini nagdadakul.\nAn mRNA vaccine bako daang bagay sa mga iguang allergy, mga gurang y mga tawong igua nang helang.\nKung habo mo magpabakuna ta natakot ka sa side effects, maghalat ka na sanang maolakitan nin coronavirus. Natural, kung igua ka nang COVID, dae ka na bakunahan, he! he! he!\nFICELCO to hold elections for all board seats this year